hotchpotch/miracl-hf-unified huggingface dataset:
นริสา พรหมสุภา
นริสา พรหมสุภา (ชื่อเล่น: ปู) เกิดเมื่อวันที่ 25 มกราคม พ.ศ. 2512 เป็นนักแสดงหญิงชาวไทย โด่งดังจากบท "ป่วน" จากละครเรื่อง นางทาส"
ลิตเติลซิสเตอร์ (เพลงเอลวิส เพรสลีย์)
ลิตเติลซิสเตอร์ () เป็นเพลงร็อกแอนด์โรล ที่แต่งโดย ด็อก โบมัส และมอร์ต ชูแมน เป็นเพลงต้นฉบับที่วางจำหน่ายเป็นซิงเกิลในปี ค.ศ. 1961 โดย นักร้องชาวอเมริกัน เอลวิส เพรสลีย์ ผู้ที่ทำให้เพลงกลายเป็นเพลงฮิตอันดับที่ 5 ของบิลบอร์ดฮอต 100 ซิงเกิลนี้ติดอันดับที่ 1 ในสหราชอาณาจักร
เพลงนี้ต่อมาได้รับการขับร้องโดยศิลปินมากมาย เช่น ไดวท์ โยแคม ,โรเบิร์ต แพลนต์ ,เดอะ ไนท์ฮอร์กส ,เดอะ สแตกเกอร์ส ,เพิร์ลแจม ,ไรย์ คูเดอร์ และเจสซี และริปเปอร์ เวอร์ชั่นของโยแคมติดอันดับที่ 7 ของชาร์ตซิงเกิลคันทรี "บิลบอร์ด" ในปี ค.ศ. 1987
ไอนีดยัวร์เลิฟทูไนต์
ไอนีดยัวร์เลิฟทูไนท์ () เป็นเพลงที่แต่งโดย Sid Wayne และBix Reichner และบันทึกเสียงโดย เอลวิส เพรสลีย์ ในวันที่ 10 มิถุนายน ค.ศ. 1958 ในที่ RCA Studio B เมืองแนชวิลล์ ,รัฐเทนเนสซี
เพลงนี้ติดอันดับที่ 4 ของชาร์ตซิงเกิลป็อป "บิลบอร์ด" ในปี ค.ศ. 1959
วันไนต์ (เพลง)
วันไนท์ () เป็นเพลงที่แต่งโดยเดฟ บาร์โธโลมิว, เพิร์ล คิง และแอนนิต้า สไตแมน และได้รับความนิยมโดย เอลวิส เพรสลีย์ วางจำหน่ายในรูปแบบ double A-side พร้อมกับ "I Got Stung" เพลงนี้ถูกจัดอยู่ในอันดับที่ 1 ถึง 2 ครั้งของชาร์ตซิงเกิลแห่งสหราชอาณาจักร ในสหรัฐอเมริกา "One Night" ถูกจัดอยู่ในอันดับที่ 4 ของชาร์ตซิงเกิลป็อป และอันดับที่ 10 ของชาร์ตซิงเกิล R&B
ทูมัช (เพลงเอลวิส เพรสลีย์)
ทูมัช () เป็นเพลงบันทึกเสียงที่ฮิตอันดับที่ 1 ของเอลวิส เพรสลีย์ และจัดจำหน่ายโดย เอลวิส เพรสลีย์ มิวสิก ในปี ค.ศ. 1956 เพลงนี้แต่งโดย ลี โรเซ็นเบิร์ก ,เบอร์นาร์ด ไวย์นแมน บันทึกเสียงครั้งแรกในปี ค.ศ. 1954 โดย เบอร์นาร์ด ฮาร์ดิสัน ในค่าย Republic Records ต่อมาเอลวิส เพรสลีย์ ได้บันทึกเสียงในกันยายน ค.ศ. 1956
ณรรลฌา ดอกกะฐิน
ณรรลฌา ดอกกะฐิน ชื่อเล่น นัท เกิดวันที่ 8 ตุลาคม พ.ศ. 2538 จบการศึกษาจากคณะดุริยางคศาสตร์ มหาวิทยาลัยศิลปากร สาขาดนตรีแจ๊ส เป็นผู้เข้าประกวดในรายการ เดอะสตาร์ ค้นฟ้าคว้าดาว ปี 10 และได้เป็น 8 คนสุดท้ายเดอะสตาร์ในปีที่10 หมายเลขประจำตัวคือ หมายเลข 6 ก่อนหน้านี้เมื่ออยู่โรงเรียนทุ่งสงเคยเป็นนักร้องนำให้กับวง T.S. Combo ของโรงเรียน และโชว์พลังเสียงจนนำทีมคว้าแชมป์ฤดูร้อนชิงช้าสวรรค์ ปี5 ในการแข่งขันชิงช้าสวรรค์คอนเทสต์ และยังได้ประกวดในรายการแข่งขันในรายการ The Voice Thailand season1 จนได้เป็นลูกทีมของโค้ชสหรัถ สังคปรีชา โดยเธออวดความสามารถด้านการร้องเพลงได้หลากหลายแนวอย่างโดดเด่น จนทำให้ทะลุเข้าไปถึงการแข่งขันรอบไลฟ์โชว์ ปัจจุบัน ณรรลฌา หมดสัญญากับค่ายเอ็กแซ็กท์แล้ว แต่ยังคงรับร้องเพลง เป็นครูสอนร้องเพลง รวมถึงทำงานประจำในบริษัทบรรจุภัณฑ์แห่งหนึ่งอีกด้วย
เพลง "มัน ใหญ่ มาก 7 โจ๊ะ" 
ร้องใหม่ ศิริพร อำไพพงษ์ , ณรรลฌา ดอกกะฐิน
แท็บลอยด์จังกี
แท็ปลอยด์ จันเกิล () เป็นเพลงป็อปที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 11 ในสตูดิโอส์อัลบั้มที่ 9 ของแจ็กสัน วางจำหน่ายในปี ค.ศ. 1995 ในรูปแบบ 2 แผ่น
เพลงที่ได้รับความคิดเห็นเชิงบวกจากนักวิจารณ์เพลง "Tabloid Junkie" เป็นเพลงป๊อปร็อคกับเนื้อเพลงที่เกี่ยวข้องกับสื่ออคติและการรายงานข่าวเชิงลบของข่าวลือเกี่ยวกับแจ็คสันและชีวิตส่วนตัวของเขาคล้ายกับเพลงก่อนบันทึกโดยแจ็คสัน "Tabloid Junkie" เป็นเพลงที่เจ็ดใน "HIStory: Past, Present And Future, Book I" ที่มีวัตถุประสงค์เพื่อสื่อ แทร็คนี้ไม่ได้ถูกปล่อยออกมาเป็นซิงเกิล
ณัฐณิชา ชมดี
มุก ณัฐณิชา ชมดี The Star 10 ตัวแทนภาคกลาง สาวน้อยมากความสามารถ เผยเคยประกวด lg Entertainer คว้ารางวัล 1 ล้านบาท พร้อมได้ฝึกเป็นศิลปินที่ JYP เกาหลี 2 เดือน จบการศึกษาชั้นมัธยมศึกษาปีที่ 6 แผนการเรียนศิลป์-ภาษาจีน โรงเรียนหอวัง ปัจจุบันกำลังศึกษาอยู่ชั้นปีที่ 2 คณะดุริยางคศาสตร์ มหาวิทยาลัยศิลปากร สาขาวิชาดนตรีเชิงพาณิชย์
ณัฐณิชา ชมดี หรือ มุก ได้เข้าร่วมประกวดรายการ เดอะสตาร์ ค้นฟ้าคว้าดาว ปี 10 เป็นตัวแทน ภาคกลาง ได้รับหมายเลขรหัส *8
หมายเหตุ มุก ได้ออกจากการแข่งขันในสัปดาห์ที่ 5 เนื่องจากมีคะแนนโหวตน้อยที่สุด
กันต์ธีร์ ปิติธัญ
กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 เป็นอดีตสมาชิกในกลุ่ม จี-จูเนียร์ รุ่น 2 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 เข้ารอบเป็นตัวแทนภาคใต้ และได้เป็น 8 คนสุดท้าย โดยได้หมายเลข 5 เป็นหมายเลขประจำตัว และได้รับตำแหน่งรองชนะเลิศอันดับ 2
ซีดี กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 ที่จังหวัดพระนครศรีอยุธยา จบชั้นมัธยมศึกษาตอนต้นจาก โรงเรียนอยุธยาวิทยาลัย จังหวัดพระนครศรีอยุธยา เป็นนักเรียนเก่ารุ่น 107 และจบชั้นมัธยมศึกษาตอนปลายจากเอกดุริยางค์ (สาย Voice) ที่โรงเรียนสาธิตมหาวิทยาลัยศรีนครินทรวิโรฒ ปัจจุบันศึกษาที่ สาขาภาพยนตร์และสื่อดิจิดอล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ ซีดีมีความสามารถในด้านการเต้นได้หลายสไตล์ ซีดี ผ่านการคัดเลือกในโครงการ G-Junior รุ่นที่ 2 ซึ่งเป็นโครงการฝึกหัดศิลปินหน้าใหม่ของบริษัท จีเอ็มเอ็ม แกรมมี่ ซึ่งได้หมายเลข G-Jr 9 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้าย โดยได้หมายเลข 5 เป็นหมายเลขประจำตัว และได้รับตำแหน่งรองชนะเลิศอันดับ 2
ปัจจุบันเป็นศิลปินและนักแสดงอิสระ มีผลงานเด่นคือ “บิ๊ก” 1 ใน 7 ทรชน จากเรื่อง ล่า เวอร์ชัน หมิว ลลิตา พ.ศ. 2561 ซีดีได้เข้าร่วมประกวดในรายการ The Rapper ทาง ช่องเวิร์คพอยท์
ธีธัช จรรยาศิริกุล
ธีธัช จรรยาศิริกุล หรือ เต้ เดอะสตาร์ (ชื่อเก่า : ธีระ จรรยาศิริกุล) มีชื่อเสียงมาก่อนหน้านี้ในการประกวด เคพีเอ็น อวอร์ด ครั้งที่ 22 และได้รับชื่อเสียงเป็นที่รู้จักมากขึ้นในรายการประกวด เดอะสตาร์ ค้นฟ้าคว้าดาว ปี 10
ธีธัช จรรยาศิริกุล ชื่อเล่น เต้ เกิดวันที่ 3 เมษายน พ.ศ. 2533 เต้เคยผ่านการประกวดการเป็น 10 คนสุดท้ายจาก เคพีเอ็น อวอร์ด ครั้งที่ 22 ได้หมายเลขประจำตัว KPN8 แต่ก็ยังไม่หยุดล่าฝันได้มาประกวด เดอะสตาร์ ค้นฟ้าคว้าดาว ปี 10 และคว้าตำแหน่งรองแชมป์เดอะสตาร์ในปีที่ 10 หมายเลขประจำตัว หมายเลข 1
ปัจจุบันเป็นนักร้องนำ วง FLASHBACK
ไพรซ์ออฟเฟม
ไพรซ์ออฟเฟม () เป็นเพลงที่บันทึกเสียงโดย นักร้องชาวอเมริกัน ไมเคิล แจ็กสัน ได้มีการวางแผนว่าจะเป็นธีมของเชิงพาณิชย์เป๊ปซี่ แต่ได้ถูกแทนที่ด้วยเวอร์ชันแก้ไขของ "Bad" เพลงนี้ได้วางจำหน่ายอยู่ในอัลบั้ม "Bad 25"
อนาเธอร์พาร์ตออฟมี
อนาเธอร์พาร์ตออฟมี () เป็นเพลงของศิลปินชาวอเมริกัน ไมเคิล แจ็กสัน แต่งโดยไมเคิล แจ็กสัน โปรดิวซ์โดยควินซี โจนส์ร่วมกับแจ็กสัน วางจำหน่ายเป็นซิงเกิลในวันที่ 11 กรกฎาคม ค.ศ. 1988 สำหรับอัลบั้มสตูดิโอชุดที่เจ็ด "Bad" (1987) เพลงนี้เป็นจุดเด่นดั้งเดิมในภาพยนตร์ 3 มิติของแจ็กสัน กัปตันอีโอ เป็นเพลงที่หกในอัลบั้ม เพลงนี้ยังปรากฏเป็นบทเพลงเต้นรำและเพลงระดับสำหรับการแก้ไขในภายหลังของวิดีโอเกม Moonwalker ของไมเคิล แจ็กสันด้วย
เช่นเดียวกับเพลงอื่นๆก่อนหน้าในอาชีพของเขาอย่างเช่น "Can You Feel It" และ "We Are the World" เนื้อเพลงนี้เน้นที่ความสามัคคีทั่วโลก ความรักและความเป็นอันหนึ่งอันเดียวกัน
เพลงนี้ยังให้ความสำคัญในตัวอย่างของภาพยนตร์ "Moonwalker" ของแจ็กสันในปี ค.ศ 1988
เพลงยังเป็นจุดเด่นในเรื่อง "Rush Hour" ภาพยนตร์แอคชั่นในปีค.ศ 1998 จาก Brett Ratner โดยคาแร็กเตอร์ของ Chris Tucker นักสืบเจมส์คาร์เตอร์ สามารถเห็นได้จากการเต้นในเวลาสั้น ๆ ในภาพยนตร์
กรองทอง รัชตะวรรณ
กรองทอง รัชตะวรรณ (ชื่อเล่น: ปู) เกิดเมื่อวันที่ 20 กันยายน พ.ศ. 2509 เป็นนักแสดงและนักแต่งเพลงชาวไทย เข้าวงการด้วยการได้รองอันดับ 1 เวทีมิสไทยแลนด์เวิลด์ ปี 2530 ส่วนหนึ่งเพราะมีส่วนสูงถึง 170 เซนติเมตร ซึ่งจัดว่าสูงมากสำหรับนางงามยุคนั้น จากนั้นก็แสดงแสดงละครทางสถานีโทรทัศน์สีกองทัพบกช่อง 7 เป็นส่วนใหญ่
ออย์เซอร์บียอมีลามาที
ออย์เซอร์บียอมีลามาที () แปลว่า โอ้เซอร์เบีย มาตุภูมิของฉัน, เป็นเพลงปลุกใจของเซอร์เบีย โดยมีภูมิหลังมาจากเพลงพื้นเมือง แต่ได้มีการปรับแก้บางส่วนเมื่อ ค.ศ. 1909 โดย วลาดเมียร์ เบอร์ซาก
จูโน (ยานอวกาศ)
ยานอวกาศจูโน () เป็นภารกิจเขตแดนใหม่ของนาซา ไปยังดาวพฤหัสบดี จูโนถูกปล่อยขึ้นจากสถานีกองทัพอากาศเคปคานาเวอเรล เมื่อวันที่ 5 สิงหาคม ค.ศ. 2011 และจะไปถึงจุดหมายในวันที่ 4 กรกฎาคม ค.ศ. 2016 โดยมีรูปแบบการโคจรอยู่ในวงโคจรขั้วโลก เพื่อศึกษาองค์ประกอบของดาวพฤหัสบดี, สนามแรงโน้มถ่วง, สนามแม่เหล็ก และแม็กนีโตสเฟียร์ขั้วโลก ศึกษาจุดกำเนิดของดาวรวมถึงค้นหาคำตอบว่าดาวพฤหัสบดีที่มีแกนหินหรือไม่ ปริมาณน้ำในชั้นบรรยากาศที่ลึกลงไป การกระจายมวลและความเร็วลมในบรรยากาศชั้นลึกที่เชื่อว่าจะมีความเร็วลมสูงสุด 618 กิโลเมตรต่อชั่วโมง (384 ไมล์ต่อชั่วโมง)
จูโนเป็นยานอวกาศลำที่สองที่โคจรรอบดาวพฤหัสบดีต่อจากยานอวกาศกาลิเลโอที่โคจรระหว่างปี ค.ศ. 1995 - 2003
ตัวยานอวกาศใช้แผงพลังงานแสงอาทิตย์เป็นแหล่งพลังงานซึ่งมักจะใช้ในดาวเทียมที่โคจรรอบวงโคจรโลกและภารกิจในระบบสุริยจักรวาลชั้นใน ในขณะที่ภารกิจในระบบสุริยจักรวาลชั้นนอกมักจะใช้ radioisotope thermoelectric generators เป็นแหล่งพลังงาน อย่างไรแผงพลังแสงอาทิตย์ทั้งสามแผงที่ทำหน้าที่เป็นปีกไปในตัวจะมีหน้าที่เป็นทั้งตัวสร้างสมดุลของตัวยานและแหล่งพลังงาน
ชื่อยานอวกาศนั้นตั้งตามเทพปกรณัมกรีก ตามตำนานเล่าว่าเทพจูปิเตอร์ได้ซ่อนความผิดของตนไว้ภายใต้เมฆหมอก แต่จูโนชายาของจูปิเตอร์สามารถแหวกม่านหมอกนั้นและเห็นตัวตนที่แท้จริงของจูปิเตอร์ แต่อย่างไรก็ตามนาซาได้ระบุถึงชื่อเต็มของจูโนเป็นภาษาอังกฤษว่า "JUpiter Near-polar Orbiter"
จูโนได้เดินทางจากโลกไปยังดาวพฤหัสบดีเป็นเวลา 5 ปี และเดินทางถึงจุดหมายในเช้าวันที่ 5 กรกฎาคม ค.ศ. 2016 ตามเวลาในประเทศไทย ยานอวกาศได้เดินทางเป็นระยะทางประมาณ 2.8 พันล้านกิโลเมตร (18.7 หน่วยดาราศาสตร์ หรือ 1.74 พันล้านไมล์) และจะโคจรรอบดาวพฤหัสบดี 37 รอบในระยะเวลา 20 เดือน
Atlas V (AV-029) ได้ใช้เครื่องยนต์หลัก RD-180 ที่ได้รับการออกแบบจากรัสเซีย ที่ขับเคลื่อนโดย น้ำมันก๊าด และออกซิเจนเหลว
การเดินทางไปดาวพฤหัสบดีจะใช้เวลา 5 ปี ซึ่งรวมถึงการบินผ่านโลกในวันที่ 10 ตุลาคม ค.ศ. 2013 ต่อมาในวันที่ 12 สิงหาคม ค.ศ. 2013 จูโนเดินทางได้ครึ่งหนึ่งของการเดินทางไปยังดาวพฤหัสบดี เมื่อไปถึงระบบดาวพฤหัสบดี จูโนจะได้เดินทางไปประมาณ 19 AU
สถานีรถไฟหลักแฟรงก์เฟิร์ต
สถานีรถไฟหลักแฟรงก์เฟิร์ต (ไมน์) () เป็นสถานีรถไฟแห่งหลักที่มีผู้โดยสารมากที่สุดในเมืองแฟรงก์เฟิร์ต (ฟรังค์ฟวร์ทอัมไมน์) ประเทศเยอรมนี มีผู้โดยสารกว่า 350,000 คนต่อวัน จัดเป็นสถานีรถไฟที่มีผู้โดยสารมากที่สุดเป็นอันดับสองในประเทศเยอรมนี
สถานีรถไฟหลักแฟรงก์เฟิร์ตมีรางจำนวน 120 ราง ประกอบด้วย 24 ชานชาลาสำหรับรถไฟทางไกล 4 ชานชาลาสำหรับรถไฟเร็วเขตแม่น้ำไรน์ และ 4 ชานชาลาสำหรับรถไฟใต้ดิน มีขบวนรถไฟให้บริการรวม 632 ขบวนต่อวัน เปิดใช้งานในวันที่ 18 สิงหาคม ค.ศ. 1888
สถานีรถไฟหลักโคโลญ
สถานีรถไฟหลักโคโลญ () เป็นสถานีรถไฟแห่งหลักในเมืองโคโลญ รัฐนอร์ทไรน์-เว็สท์ฟาเลิน ประเทศเยอรมนี เป็นสถานีที่เชื่อมต่อกับรถไฟสำคัญต่าง ๆ เช่น อีเซเอ, ตาลิส, ยูโรสตาร์ เป็นต้น โดยสถานีนี้เป็นสถานีปลายทางของรถไฟความเร็วสูงสายแฟรงก์เฟิร์ต–โคโลญ มีผู้โดยสารเฉลี่ยรวม 280,000 คนต่อวัน ทำให้เป็นสถานีรถไฟที่มีผู้โดยสารมากเป็นอันดับที่ 5 ของประเทศ
สถานีรถไฟหลักโคโลญมีจำนวน 9 ชานชาลา สำหรับรถไฟทางไกล 2 ชานชาลาสำหรับเอ็ส-บาน และ 2 ชานชาลาสำหรับอู-บาน จำนวนรถไฟ 1,230 ขบวนต่อวัน
เครื่องหมายบวกและลบ
เครื่องหมายบวกและลบ ( +'ลบ" และ −"' ) คือสัญลักษณ์คณิตศาสตร์ที่ใช้แสดงเครื่องหมายแสดงความเป็นบวกหรือลบ เช่นเดียวกับการดำเนินการบวกและลบ
เครื่องหมายบวก (+) เป็นตัวดำเนินการทวิภาคที่บ่งบอกการบวก เช่น 2 + 3 = 5 เครื่องหมายนี้เป็นตัวดำเนินการเอกภาคที่ทำให้ตัวดำเนินการไม่เปลี่ยน (+"x" มีความหมายเหมือนกับ "x") สัญลักษณ์นี้ใช้เน้นความเป็นบวกของจำนวน โดยเฉพาะเมื่อแสดงความแตกต่างกับจำนวนลบ (+5 กับ −5)
สัญลักษณ์บวกใช้บ่งบอกการดำเนินการอื่นๆ ได้อีกหลายการดำเนินการ ขึ้นกับระบบคณิตศาสตร์ที่พิจารณา โครงสร้างทางพีชคณิตหลายโครงสร้างมีการดำเนินการที่เรียกว่า หรือเทียบเท่าการบวก ข้อตกลงสากลกำหนดให้ใช้สัญลักษณ์บวกแทนการดำเนินการสลับที่ นอกจากนี้ สัญลักษณ์บวกใช้ได้กับการดำเนินการต่างๆ จำนวนมาก บวกหมายถึง:
ได้
เครื่องหมายลบ (−) ใช้ได้สามลักษณะในคณิตศาสตร์:หนังสือเรียนในสหรัฐอเมริกาให้อ่าน −"x" เป็น "จำนวนตรงข้ามของ "x"" หรือแม้แต่ "ตัวผกผันการบวกของ "x"" เพื่อหลีกเลี่ยงการเข้าใจผิดว่า −"x" ต้องเป็นจำนวนเต็มลบ
บางบริบทต้องใช้สัญลักษณ์ต่างๆ กันเพื่อบ่งบอกถึงความหมายเหล่านี้ เช่นในภาษาโปรแกรมAPL เครื่องหมายลบที่ยกขึ้นใช้แทนจำนวนลบ(เช่น 2 − 5 ได้ 3) แต่การใช้เช่นนี้พบได้ยาก
ในคณิตศาสตร์และภาษาโปรแกรมส่วนใหญ่ กฎลำดับการดำเนินการหมายความว่า −5 เท่ากับ −25 เลขชี้กำลังมีความสำคัญมากกว่าตัวดำเนินการลบแบบเอกภาค ที่สำคัญกว่าการคูณหรือการหาร อย่างไรก็ตามในภาษาโปรแกรมบางภาษาและไมโครซอฟท์ เอกซ์เซล ตัวดำเนินการเอกภาคสำคัญที่สุด ดังนั้น −5^2 คือ 25 แต่ 0−5^2 คือ −25
อิฟไอแคนดรีม
อิฟไอแคนดรีม () เป็นเพลงที่มีชื่อเสียงโดย เอลวิส เพรสลีย์ แต่งโดย Walter Earl Brown บันทึกเสียงโดยเพรสลีย์ ในเดือนมิถุนายน ค.ศ. 1968 และวางจำหน่ายในวันที่ 5 พฤศจิกายน ค.ศ. 1968
มูดีบลู (เพลง)
มูดีบลูส์ () เป็นเพลงที่มีชื่อเสียงโดย เอลวิส เพรสลีย์ แต่งโดย มาร์ค เจมส์ กลายเป็นเพลงเพรสลีย์เป็นครั้งสุดท้ายที่ฮิตอันดับที่ 1 ในชีวิตของเขา ท็อปในชาร์ตบิลบอร์ด Hot Country Songs ในเดือนกุมภาพันธ์ ค.ศ. 1977 "Moody Blue" ยังติดอันดับที่ 31 ของบิลบอร์ดฮอต 100
เพลงนี้บันทึกเสียงในเดือนกุมภาพันธ์ ค.ศ. 1976 ในห้องพักจังเกิลบ้านเกรซแลนด์ของเพรสลีย์ เป็นเพียงครั้งเดียวที่เอลวิสร้องเพลงอย่างครบถ้วนในวันที่ 21 กุมภาพันธ์ ค.ศ. 1977 ในคอนเสิร์ตที่ชาร์ลอตต์ ,รัฐนอร์ทแคโรไลนา เขาได้พยายามที่จะทำเพลงเมื่อ 20 กุมภาพันธ์ในสถานที่เดียวกัน แต่เผยให้เห็นกลุ่มที่เขาลืมสนิทเพลง เขากลับมาในวันที่ 21 กุมภาพันธ์เอกสารนำที่อยู่ในมือ และร้องเพลงด้วยดวงตาของเขาที่ติดเนื้อเพลง รุ่นที่สมบูรณ์ได้รับการวางจำหน่ายครั้งแรกในการค้าของเถื่อนโดย Fort Baxter label ในปี ค.ศ. 1995
สถานีรถไฟหลักบ็อน
สถานีรถไฟหลักบ็อน () เป็นสถานีรถไฟหลักที่ตั้งอยู่ฝั่งซ้ายของแม่น้ำไรน์ เมืองบ็อน รัฐนอร์ทไรน์-เว็สท์ฟาเลิน ประเทศเยอรมนี เป็นจุดเชื่อมการขนส่งในบ็อน ระหว่างรถไฟทางไกลด็อยท์เชอบาน รถโดยสารประจำทาง รถราง และอู-บาน (รถไฟขนาดเบา) เปิดใช้งานวันที่ 22 เมษายน ค.ศ. 1885
นางงามจักรวาล 1961
นางงามจักรวาล 1961 () เป็นการจัดการประกวดนางงามจักรวาลครั้งที่ 10 จัดเมื่อวันที่ 15 กรกฎาคม พ.ศ. 2504 ณ ไมแอมีบีช รัฐฟลอริดา สหรัฐอเมริกา ในปีนี้มีผู้เข้าประกวด 48 คน จากทั่วโลก โดยมี ลินดา เบเมนต์ นางงามจักรวาล 1960 เป็นผู้มอบมงกุฏให้กับ มาร์ลีน ชมิดท์ สาวงามจากประเทศเยอรมนี ครองตำแหน่งนางงามจักรวาลในปีนี้
มี 48 ผู้เข้าประกวด ดังต่อไปนี้
เทศบาลตำบลหนองบัวสะอาด
เทศบาลตำบลหนองบัวสะอาด เป็นเทศบาลแห่งหนึ่งในอำเภอบัวใหญ่ จังหวัดนครราชสีมา
เทศบาลตำบลหนองบัวสะอาด ตั้งอยู่ทิศเหนือของจังหวัดนครราชสีมา ระยะทางห่างจากจังหวัดประมาณ 122 กิโลเมตร และห่างจากที่ว่าการอำเภอบัวใหญ่ 15 กิโลเมตร มีพื้นที่ประมาณ 46.40 ตารางกิโลเมตร หรือ 30,183 ไร่  ตำบลหนองบัวสะอาด เดิมขึ้นอยู่กับตำบลแก้งสนามนาง (ปัจจุบัน คือ อำเภอแก้งสนามนาง)
สฟานตูกีออร์เก
สฟานตูกีออร์เก หรือ สฟินตูกีออร์เก () เป็นเมืองในประเทศโรมาเนียตั้งอยู่ตอนกลางของประเทศ ในภูมิภาคทรานซิลเวเนีย ตั้งอยู่ริมฝั่งแม่น้ำออลต์
เกาะพาก
เกาะพาก ( ออกเสียง ; , , ) เป็นเกาะในประเทศโครเอเชีย ทางทิศเหนือของทะเลเอเดรียติก เป็นเกาะใหญ่เป็นอันดับ 5 ของโครเอเชีย และเป็นเกาะหนึ่งที่มีชายฝั่งยาวที่สุด จากการสำรวจประชากรในปี ค.ศ. 2001 เกาะมีประชากร 7,969 คน มีเมืองชื่อเดียวกันตั้งอยู่บนชายฝั่งด้านตะวันออกของเกาะ
เปรียบ อิน
เปรียบ อิน (Preap In) เป็นนักการเมืองชาวกัมพูชาที่มีบทบาทหลังได้รับเอกราชจากฝรั่งเศส อินเป็นนักการเมืองฝ่ายขวาในกลุ่มเขมรเสรีที่ต่อต้านพระนโรดม สีหนุ เขาเป็นที่รู้จักการพยายามก่อรัฐประหารใน พ.ศ. 2506 ซึ่งถูกจับได้และถูกตัดสินประหารชีวิต
อินเกิดเมื่อ พ.ศ. 2481 ที่จังหวัดกำปอต ในครอบครัวชาวนา และมีศักดิ์เป็นหลานของอิน ตัม เขาศึกษาทางด้านวิศวกรรมในพนมเปญ เขาเป็นสมาชิกพรรคประชาธิปไตย ซึ่งเป็นพรรคในยุคก่อนได้รับเอกราช ก่อนจะถูกยุบรวมเข้าในพรรคสังคมของพระนโรดมสีหนุ หลังจากนั้น เขาเข้าร่วมกับขบวนการเขมรเสรี ซึ่งเป็นกลุ่มต่อต้านคอมมิวนิสต์และต่อต้านราชวงศ์ นำโดย เซิง งอกทัญ พื้นที่ปฏิบัติการของเขมรเสรีอยู่ตามชายแดนไทยและเวียดนามใต้
อินถูกกล่าวหาเกี่ยวข้องกับการวางแผนก่อรัฐประหาร ซึ่งเป็นส่วนหนึ่งในการกดดันเขมรเสรีของพระนโรดม สีหนุ อินและ ไซง์ ซาน ถูกจับที่จังหวัดตาแก้วเมื่อ 19 พฤศจิกายน พ.ศ. 2506 หลังจากนั้นถูกนำตัวมายังพนมเปญ และถูกจับขังกรงในที่สาธารณะ ต่อมา ซานถูกปล่อยตัว และนำตัวไปยังสมัชชาแห่งชาติเพื่อสารภาพว่าเขมรเสรีเป็นองค์กรที่ได้รับการสนับสนุนจากซีไอเอ และมีเป้าหมายเพื่อล้มล้างราชบัลลังก์ของพระนโรดม สีหนุ พระนโรดม สีหนุได้ให้สมาชิกสมัชชาตัดสินชะตากรรมของอิน ซึ่งในที่สุด ตัดสินให้ประหารชีวิต
การประหารชีวิตโดยการยิงเป้าเกิดขึ้นที่จังหวัดกำปงสะปือในเดือนมกราคม พ.ศ. 2507 การประหารชีวิตถูกบันทึกไว้เป็นภาพยนตร์มีความยาวประมาณ 15 นาที และมีการฉายตามโรงหนังในกัมพูชาเป็นเวลา 1 เดือน ทำให้เปรียบ อินเป็นที่จดจำในฐานะนักการเมืองฝ่ายตรงข้ามของพระนโรดม สีหนุ ฮุน เซน ได้นำภาพยนตร์การประหารชีวิตเปรียบ อินมาฉายอีกหลายครั้งเมื่อต้องการแสดงความไม่เห็นด้วยกับพระนโรดม สีหนุ
สถานีรถไฟหลักฮัมบวร์ค
สถานีรถไฟหลักฮัมบวร์ค () เป็นสถานีรถไฟหลักแห่งหนึ่งในเยอรมนี ตั้งอยู่ในเมืองฮัมบวร์ค เปิดให้บริการในปี ค.ศ. 1906 เพื่อทดแทนสถานีเดิม มีจำนวนผู้โดยสารเฉลี่ย 450,000 คนต่อวัน ทำให้เป็นสถานีรถไฟที่มีผู้โดยสารมากที่สุดในเยอรมนี และอันดับที่ 3 ของยุโรป รองจากการ์ดูว์นอร์และการ์เดอชัตแล–เลอาลในกรุงปารีส ประเทศฝรั่งเศส
สถานีนี้ใช้ชานชาลาเกาะกลาง จำนวน 6 ชานชาลา เป็นชุมทางรถไฟขนาดใหญ่ทางตอนเหนือของประเทศ สามารถเชื่อมต่อกับรถไฟใต้ดินฮัมบวร์คและรถไฟเร็วเขตเมืองฮัมบวร์คได้
ในปี ค.ศ. 2008 สถานีนี้มีรถไฟทางไกลกว่า 720 ขบวน และเอ็ส-บาน 982 ขบวนต่อวัน
สถานีรถไฟหลักเบรเมิน
สถานีรถไฟหลักเบรเมิน () เป็นสถานีรถไฟหลักในเมืองเบรเมิน ทางตอนเหนือของประเทศเยอรมนี เป็นสถานีที่มีความสำคัญในรัฐเบรเมิน เนื่องจากเป็นจุดผ่านของรถไฟไปยังเมืองเมืองใหญ่อื่น ๆ มีขบวนรถไฟ 510 ขบวนต่อวัน ผู้โดยสาร 100,000 คนต่อวัน มีจำนวน 9 ชานชาลาราง ติดตั้งระบบไฟฟ้าตั้งแต่ ค.ศ. 1964 โดยภายในสถานีเป็นศูนย์การค้าในตัว
หวอด
หวอด () คือ รังของปลาบางประเภท ที่มีลักษณะเป็นฟองอากาศลอยอยู่เหนือผิวน้ำ
หวอด เกิดจากการที่มีปลาเพศผู้ใช้น้ำลายของตัวผสมรวมกับอากาศพ่นออกมาเป็นฟองอากาศมีลักษณะเป็นเม็ดกลม ๆ ใส จับตัวรวมกันเป็นกลุ่มหรือก้อนลอยอยู่เหนือผิวน้ำ โดยมักสร้างให้เกาะติดกับวัสดุต่าง ๆ ในน้ำ เช่น พืชน้ำชนิดต่าง ๆ เพื่อมิให้หวอดแตก หวอดถูกสร้างขึ้นมาเพื่อการขยายพันธุ์ ใช้เป็นรังของการวางไข่และเพาะฟักลูกปลา
หวอด เมื่อถูกนำขึ้นมาจากน้ำสัมผัสกับอากาศจะไม่แตก ต่างกับฟองน้ำธรรมดา โดยปลาในวงศ์ปลากัด ปลากระดี่ (Osphronemidae) ขึ้นชื่ออย่างมากในการก่อหวอด เช่น ปลากัด ("Betta" spp.), ปลากระดี่ ("Trichopodus" spp.), ปลากริม ("Trichopsis" spp.) หรือปลากระดี่แคระ ("Trichogaster" spp.) ซึ่งขนาดของหวอดและขนาดของกลุ่มก้อนหวอดจะใหญ่-เล็กต่างกันไปตามชนิดของปลา เช่น หวอดของปลากระดี่เม็ดจะเล็กกว่าของปลากัด แต่จะมีขนาดกลุ่มก้อนใหญ่กว่า
หวอด เป็นสถานที่ ๆ ปลาเพศผู้จะอมไข่ที่ปลาเพศเมียปล่อยออกมา และได้ฉีดน้ำเชื้อปฏิสนธิแล้ว นำไปพ่นติดไว้ เพื่อให้ไข่ได้รับออกซิเจนและไม่จมน้ำซึ่งทำให้ไข่เสียได้ เมื่อลูกปลาฟักเป็นตัว ในระยะเริ่มแรกลูกปลาตัวจะเล็กมากและช่วยเหลือตัวเองไม่ได้ แม้กระทั่งว่ายน้ำ หวอดก็จะเป็นที่ ๆ ให้ลูกปลาเกาะติดเพื่อไม่ให้จมน้ำตายได้
นอกจากปลาในวงศ์ปลากัด ปลากระดี่แล้ว ปลาจำพวกอื่นที่ใกล้เคียงกันก็มีพฤติกรรมในการสร้างหวอดเช่นเดียวกัน เช่น ปลาหมอตาล หรือปลาจูบ ที่จัดอยู่ในวงศ์ Helostomatidae เป็นต้น
นอกจากนี้แล้วก็ยังมีปลาจำพวกอื่นที่ไม่ได้ใกล้เคียงกับปลาในวงศ์ปลากัด ปลากระดี่ หรือปลาหมอตาล ก็มีพฤติกรรมในการสร้างหวอดเช่นเดียวกัน แต่จะมีลักษณะแตกต่างกันออกไป ได้แก่ ปลาในวงศ์ปลาช่อน (Channidae), ปลาไหลไฟฟ้า ในวงศ์ Gymnotidae, ปลาแพะ ในวงศ์ Callichthyidae, ปลาซันฟิช ในวงศ์ปลากะพงปากกว้าง (Centrarchidae), ปลาหมอสี ในวงศ์ Cichlidae เป็นต้น
สายซามอสคโวเรตสกายา
สายซามอสคโวเรตสกายา (, ), ชื่อเดิม Gorkovsko-Zamoskvoretskaya () (สาย 2) เป็นเส้นทางรถไฟใต้ดินมอสโกสายที่ 2 เปิดใช้งานในปี ค.ศ. 1938 มีจำนวน 21 สถานี ระยะทาง ในแนวเหนือ-ใต้ การเดินทางตลอดเส้นทาง ใช้เวลา 55 นาที คิดเป็นความเร็วเฉลี่ย ส่วนใหญ่ของเส้นทางเป็นทางใต้ดิน และลอดใต้แม่น้ำมอสสกาวา
สายอาร์บัตสโค-โปครอฟสกายา
สายอาร์บัตสโค-โปครอฟสกายา (, ) (สาย 3) เป็นหนึ่งในเส้นทางของรถไฟใต้ดินมอสโก กรุงมอสโก ประเทศรัสเซีย มีจำนวน 22 สถานี ระยะทาง ทำให้เป็นเส้นทางที่ยาวที่สุดในปัจจุบัน เส้นทางส่วนใหญ่เป็นทางใต้ดิน
สายฟีลิออฟสกายา
สายฟีลิออฟสกายา (, ) หรือ สาย 4 เป็นเส้นทางของรถไฟใต้ดินมอสโก ในกรุงมอสโก เปิดให้บริการเป็นลำดับที่ 6 มีจำนวนสถานี 13 สถานี ระยะทาง 14.7 กิโลเมตร ส่วนใหญ่เป็นทางระดับดินและใต้ดิน
วนิดา แสงสุข
วนิดา แสงสุข หรือชื่อในการแสดงคือ นก เชิญยิ้ม เกิดวันที่ 24 กันยายน พ.ศ. 2509 เป็นนักแสดงตลก นักแสดง และพิธีกรชาวไทย ในคณะตลกเชิญยิ้ม และเป็นภรรยาของ นายชิติสรรค์ ไชยเสนา (หรือชูษี เชิญยิ้ม) มีบุตรสาวด้วยกันหนึ่งคน คือ นางสาวชญาภา พงศ์สุภาชาคริต 
วันที่ 21 กรกฎาคม 2552 ถูกจับหลังซื้อกัญชายาไอซ์มาเสพ บริเวณข้างร้านเซเว่น อีเลฟเว่น ระหว่างซอยรามคำแหง 42-44 ถนนรามคำแหง แขวงหัวหมาก เขตบางกะปิ กทม. หลังติดต่อขอซื้อยาไอซ์จากนายสุรินทร์ หรือ ต้น สังข์ป้อม อายุ 22 ปี โดยตำรวจได้ของกลาง ยาไอซ์ 2.5 กรัม กัญชาแห้ง 1 ถุง กัญชาผงผสมยาสูบบรรจุในกล่องลูกอม 1 กล่อง กัญชายัดในมวนบุหรี่ 6 มวน และอุปกรณ์การเสพจำนวน 1 รายการ และ บอย ถกลเกียรติ ตัดสินใจ แบนงานในวงการ เป็นเวลา 6 เดือน
นก วนิดา ถูกจับเรื่องยาไอซ์ครั้งที่ 2 ที่อรัญประเทศ สระแก้ว หลังจากเดินทางไปเล่นการพนันในบ่อนที่ ปอยเปต กัมพูชา เธอสารภาพว่า เสียพนันไปกว่า 15,000 บาทจึงเครียดจัด ไปซื้อยาไอซ์และกัญชาแห้งเสพในบ่อน และนำติดตัวกลับมาด้วย ยอมรับว่าครั้งนี้คงไม่รอด ต้องติดคุกแน่นอน จากที่ครั้งก่อน เมื่อเดือนกรกฎาคม ปีที่แล้ว เธอถูกจับยาไอซ์ ศาลยังปราณี แค่ปรับ ส่วนโทษจำคุกให้รอลงอาญาไว้ 2 ปี และทางด้าน บอย ถกลเกียรติ ตัดสินใจ ถอดบทละครเพ็ญนี้เป็นการถาวร โดยเขียนบทว่า ขโมยของในบ้านของรัก และถูกรถชนเสียชีวิตขณะหนีตำรวจ
รองทรง
รองทรง คือ การตัดผมรอบๆ ตีนผมตั้งแต่ขมับข้างซ้ายลงไปจนถึงบริเวณท้ายทอยและขึ้นมายังขมับด้านขวาฃว
รางวัลภาพยนตร์ไทย ชมรมวิจารณ์บันเทิง ครั้งที่ 22
รางวัลภาพยนตร์ไทย ชมรมวิจารณ์บันเทิง ครั้งที่ 22 ประจำปี พ.ศ. 2556 จัดโดยชมรมวิจารณ์บันเทิง ประกาศผลและมอบรางวัล ในวันพุธที่ 26 มีนาคม พ.ศ. 2557 ณ ห้องมัฆวานรังสรรค์ สโมสรทหารบก กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เทศบาลตำบลโนนสูง (จังหวัดนครราชสีมา)
เทศบาลตำบลโนนสูง เป็นเทศบาลแห่งหนึ่งใน อำเภอโนนสูง จังหวัดนครราชสีมาเทศบาลตำบลโนนสูง ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 36 กิโลเมตร
จำนวนประชากร ณ มกราคม พ.ศ. 2557
จำนวนทั้งสิ้น 9,868 คน แยกเป็นชาย 4,760 คน หญิง 5,108 คน
มีจำนวนวัด 4 วัด
ภัทรวดี ปิ่นทอง
หนูเล็ก ก่อนบ่ายฯ เป็นนักแสดงตลกหญิงชาวไทย เจ้าของวลีฮิต "ไม่เห็นจะยากเลย ก่าก๊ะ" จนติดปากติดหูผู้ชมละคร "สะใภ้เจ้าสัว" กันไปทั่วบ้านทั่วเมือง และอีกอันหนึ่งคือ "ไม่น่ารักเลยอ่ะ "จากละครแผนร้ายพ่ายรัก
หนูเล็ก ก่อนบ่ายฯ ชื่อจริงว่า ภัทรวดี ปิ่นทอง (ชื่อเดิม เพ็ญศรี ปิ่นทอง) เกิดที่อำเภอกระแสสินธุ์ จังหวัดสงขลา เป็นลูกคนสุดท้องจากพี่น้องทั้งหมด 8 คน ครอบครัวฐานะยากจน ทำให้เธอต้องส่งเสียตัวเองเรียนมหาวิทยาลัย โดยทำงานพาร์ทไทม์หลังจากเลิกเรียน ได้ค่าจ้างเป็นรายชั่วโมงละ 25 บาท รวมรายได้ต่อวันเฉลี่ยอยู่ที่วันละ 100 บาท เมื่อหักลบค่าเดินทาง 30 บาท เธอจะเหลือเงิน 70 บาทที่เก็บไว้กินไว้ใช้ ส่วนเงินกู้เรียนจะแบ่งไว้เป็นค่าหอพักที่ออกค่าใช้จ่ายคนละครึ่งกับเพื่อน
ส่วนจุดเริ่มต้นที่ได้เข้ามาร่วมเป็นส่วนหนึ่งของรายการ ก่อนบ่ายคลายเครียด นั้น หนูเล็ก เล่าว่า เริ่มจากการที่เธอเห็น เป็ด เชิญยิ้ม ประกาศเปิดรับสมัครค้นคว้าหาดาวตลกผ่านทางรายการทีวี ทำให้จุดประกายความฝันที่เธอชอบร้องเพลง ชอบด้านตลกมาตั้งแต่เด็ก ๆ และเธอก็ตัดสินใจเข้าร่วมประกวดโครงการดังกล่าว หนูเล็กเข้าสู่วงการโดยเป็นนักแสดงตลกหน้าใหม่จากการประกวดอะคาเดมี่ ของรายการก่อนบ่ายคลายเครียด หลังจากที่ได้เข้ามาร่วมสร้างเสียงหัวเราะจนกลายเป็น "หนูเล็ก ก่อนบ่ายฯ" ความสามารถของเธอก็เข้าตาผู้จัดละคร ทำให้มีงานเข้าต่อเนื่อง ทั้งเรื่อง แฝดนะยะ, ผมไม่อยากเป็นสายลับ, สะใภ้ไม่ไร้สักดินา นอกจากนี้ ยังมีโอกาสได้แสดงภาพยนตร์เรื่อง ยายสั่งมาใหญ่ และผู้ชายหลั่นล้า ซึ่งทั้งหมดนี้ เป็นผลจากการที่เธอเป็นคนขยัน มุ่งมั่น และตั้งใจกับทุกงานที่ได้รับ
ช่วงต้นเดือนเมษายน 2560 หนูเล็กประกาศแต่งงานกับแฟนหนุ่ม เอก เอกวุฒิ หลังจากคบหากันมานานกว่า 10 ปี ในวันที่ 5 พฤษภาคม 2560 ที่บ้านเกิดจังหวัดสงขลา โดยได้เดินทางไปถ่ายพรีเว็ดดิ้งที่จังหวัดอุดรธานี
สถานีรถไฟฟูกูโอกะกูโก
สถานีรถไฟฟูกูโอกะกูโก (福岡空港駅) เป็นสถานีรถไฟใต้ดินนครฟูกูโอกะ ในสายคูโก ตั้งอยู่ภายในท่าอากาศยานฟูกูโอกะ เมืองฟูกูโอกะ จังหวัดฟูกูโอกะ เกาะคีวชู ประเทศญี่ปุ่น สัญลักษณ์ประจำสถานีคือรูปเครื่องบินสีน้ำเงินและก้อนเมฆ
สถานีรถไฟฟูกูโอกะกูโก เปิดให้บริการวันที่ 3 มีนาคม ค.ศ. 1993
สถานีรถไฟฟูกูโอกะกูโก มีชานชาลาตั้งอยู่บนชั้นที่ 2 ของสถานี
สายคอลเซวายา
สายคอลเซวายา (, "สายวงกลม", ), (สาย 5) เป็นเส้นทางของรถไฟใต้ดินมอสโก กรุงมอสโก ก่อสร้างตั้งแต่ปี ค.ศ. 1950-1954 แนวเส้นทางเป็นเส้นทางวงกลม จึงมีผู้โดยสารมาก และเชื่อมต่อกับเส้นทางอื่น ๆ ได้มากขึ้นด้วย สถานีส่วนใหญ่บนเส้นทางมักมีสถาปัตยกรรมสวยงาม เช่น สถานี Komsomolskaya, Novoslobodskaya และ Kievskaya
สายคาลุชสโค-ริชสกายา
สายคาลุชสโค-ริชสกายา เป็นเส้นทางหนึ่งของรถไฟใต้ดินมอสโก โดยครั้งแรกเปิดใช้งานแบบแยกเส้นทางเป็น 2 ส่วน และรวมเส้นทางในปี ค.ศ. 1971 เป็นเส้นทางที่มีผู้โดยสารมากที่สุด เป็นอันดับที่ 3 ในระบบ คือ 1.015 ล้านคนต่อวัน มีระยะทาง เวลาเดินทาง 56 นาที สีบนแผนที่ใช้สีส้ม
สายตากันสโค-ครัสโนเปรสเนนสกายา
สายตากันสโค-ครัสโนเปรสเนนสกายา (, ) (สาย 7) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเส้นทางที่มีผู้โดยสารมากที่สุด ก่อสร้างระหว่างปี ค.ศ. 1966-1975 และสร้างส่วนต่อขยายในปี ค.ศ. 2013 มีจำนวน 21 สถานี ผู้โดยสาร 1,370,200 คนต่อวัน
สายคาลีนินสกายา
สายคาลีนินสกายา (, ) (สาย 8) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเพียงเส้นทางเดียวในระบบที่ถูกแบ่งเป็นสองส่วน มิได้เชื่อมต่อกัน แต่ในอนาคตมีโครงการที่จะเชื่อม 2 ส่วนเข้าด้วยกัน
สายเซียร์ปูคอฟสโค-ตีมีเรียเซฟสกายา
สายเซียร์ปูคอฟสโค-ตีมีเรียเซฟสกายา (, , สาย 9) หรือเรียกกันว่า "สายสีเทา" () เป็นเส้นทางรถไฟใต้ดินมอสโก เปิดให้บริการในปี ค.ศ. 1983 ปัจจุบันมีระยะทาง 41.5 กิโลเมตร ทำให้เป็นเส้นทางที่ยาวเป็นอันดับสองในระบบ และเป็นอุโมงค์รถไฟฟ้าที่ยาวที่สุดเป็นอันดับ 4 ของโลก รองจากรถไฟใต้ดินกว่างโจว สาย 3 รถไฟใต้ดินปักกิ่ง สาย 10 และ รถไฟใต้ดินโซล สาย 5 เส้นทางนี้มีจำนวน 25 สถานี
สายลูย์บลินสโค-ดมีตรอฟสกายา
สายลูย์บลินสโค-ดมีตรอฟสกายา (, ) (สาย 10) เป็นหนึ่งในเส้นทางของรถไฟใต้ดินมอสโก เปิดให้บริการครั้งแรกในปี ค.ศ. 1995 ในปัจจุบันมีระยะทาง 24.7 กิโลเมตร จำนวน 17 สถานี
สายคาคอฟสกายา
สายคาคอฟสกายา (, ) (สาย 11) เป็นเส้นทางรถไฟใต้ดินมอสโก เปิดให้บริการในปี ค.ศ. 1969 เป็นเส้นทางที่มีระยะทางสั้นที่สุดในระบบ เพียง และมีเพียง 3 สถานีเท่านั้น
สายบูตอฟสกายา
สายบูตอฟสกายา (, ) เป็นเส้นทางหนึ่งของรถไฟใต้ดินมอสโก มีระยะทาง เปิดให้บริการวันที่ 27 ธันวาคม ค.ศ. 2003 เป็นเส้นทางที่เปิดให้บริการล่าสุด นอกจากนี้ ยังเป็นเส้นทางเดียวในระบบที่ถูกจัดให้อยู่ในกลุ่ม "ไลท์เมโทร"
กุ้งเสียบ
กุ้งเสียบ เป็นการถนอมอาหารของภาคใต้ โดยนำกุ้งทั้งเปลือกมาเสียบไม้เรียงกันทาเกลือ นำมาปิ้งไฟอ่อนๆหรือรมควันจนแห้ง นำไปทำอาหารได้หลายชนิด เช่นน้ำพริกกุ้งเสียบ หรือใช้แทนกุ้งแห้ง กุ้งเสียบที่มีชื่อเสียงในหลายจังหวัด เช่น ภูเก็ต นครศรีธรรมราช พังงา พัทลุง สงขลา
กงฟีเป็ด
กงฟีเป็ด (, ) เป็นอาหารฝรั่งเศสประเภทกงฟี ซึ่งเป็นการดองเนื้อสัตว์หั่นเป็นชิ้นไว้ในน้ำมันจากสัตว์ชนิดนั้น ๆ ในการทำกงฟีเป็ดจะนำส่วนน่องเป็ดมาหมักกับน้ำมันมะกอก เกลือ กระเทียม ใบกระวาน ไทม์ จูนิเปอร์เบอร์รี และผักชีฝรั่ง จากนั้นนำไปแช่ในมันเป็ดละลายแล้วอบให้สุก (76 – 135 องศาเซลเซียส/170 – 275 องศาฟาเรนไฮด์) เก็บน่องเป็ดที่เย็นแล้วในภาชนะ ราดด้วยน้ำมันเป็ดให้ท่วม เก็บในตู้เย็นได้ 3-6 เดือน ถ้าบรรจุกระป๋องจะเก็บได้หลายปี เมื่อจะรับประทานอีก จึงตักน่องเป็ดมาอบให้เหลืองกรอบ เกลือจะเป็นตัวช่วยในการรักษาสภาพของเนื้อเป็ด น้ำมันที่เหลือนำไปใช้ปรุงอาหารได้
เอะรินะ อิกุตะ
เอะรินะ อิกุตะ (; ; เกิด 7 กรกฎาคม พ.ศ. 2540) เป็นนักร้องหญิงชาวญี่ปุ่นสังกัดค่าย "เฮลโล! โปรเจกต์" 
ปัจจุบันเธอคือหนึ่งในสมาชิกรุ่นที่เก้าแห่งกลุ่มนักร้องหญิงเจ-ป็อป "มอร์นิงมุซุเมะ" และเป็นหนึ่งในสมาชิก ฮาร์เวสต์ และไฮ-แฟน ซึ่งเป็นกลุ่มนักร้องผสมของเฮลโล! โปรเจกต์
ก่อนที่ เอะรินะ อิกุตะ จะเข้าร่วมเป็นสมาชิกในค่าย เฮลโล โปรเจกต์นั้น เธอเคยเป็นนางแบบมาก่อน ซึ่งสังกัดอยู่ในเอลิแกนท์โปรโมชั่น (Elegent Promotion) หลังจากนั้นเธอก็ได้เข้ามาเป็นหนึ่งในสมาชิกรุ่นที่เก้าของมอร์นิงมุซุเมะ พร้อมกับ ริโฮะ ซายาชิ (鞘師里保) คานอน ซูซูกิ (鈴木香音) และ มิสุกิ ฟุกุมุระ (譜久村 聖) ในวันที่ 2 มกราคม พ.ศ. 2554 ซึ่งทั้งหมดได้เปิดตัวอย่างเป็นทางการครั้งแรก คอนเสิร์ตประจำฤดูหนาวของค่ายเฮลโล โปรเจกต์ และยังได้ร่วมแสดงคอนเสิร์ตพร้อมกับสมาชิกมอร์นิงมุซุเมะเป็นครั้งแรก ด้วยเพลง "โอโซระกะอิตสุมาเดะโมะยูนะมิไรเดะอะเระ!" (青空がいつまでも続くような未来であれ!) และเพลง "โทโมะ" (友)
เพลงซิงเกิลเปิดตัวสมาชิกรุ่นที่เก้า คือ ซิงเกิลที่ 45 มีชื่อเพลงว่า เมจิเดสสุกะ สกา! (まじですかスカ!) วางจำหน่ายในวันที่ 6 เมษายน พ.ศ. 2554 และจากนั้น วันที่ 30 กรกฎาคม ในปีเดียวกัน เธอได้เปลี่ยนบุคลิกตัวเอง โดยการตัดผมสั้น ถือเป็นการเปลี่ยนแปลงครั้งใหญ่ของเธอ
ในเดือนสิงหาคม พ.ศ. 2554 เอะรินะ อิกุตะได้เข้าร่วมเป็นหนึ่งในสมาชิก โอฮาเกิร์ล ในรายการโทรทัศน์ โอฮา สตาร์ (おはスタ) ภายใต้ชื่อว่า โอฮา เกิร์ลสเมเปิ้ล (おはガール メープル) ซึ่งเธอเข้ามาแทนที่ ซากิ โองาวะ (小川紗季) หนึ่งในสมาชิกของกลุ่มนักร้อง ส/ไมล์เลจ เพื่อนร่วมค่ายเฮลโล! โปรเจกต์ของเธอที่ได้ออกไปก่อนหน้านี้ แต่เแล้วธอก็ได้ยุติการทำงานใน โอฮา สตาร์ ลงพร้อมกับสมาชิก โอฮา เมเปิ้ลเกิร์ลส ทั้งหมด ในวันที่ 27 มีนาคม ในปีถัดมา
ในวันที่ 8 ตุลาคม – 17 ตุลาคม เธอได้เข้าร่วมแสดงละครเวทีประจำปี ที่มีชื่อว่า รีบอร์น อิโนะชิโนะ ออดิชั่น (リボーン～命のオーディション～) ซึ่งได้แสดงร่วมกับสมาชิกในกลุ่มอย่าง นีงากิ ริสะ (新垣里沙) เรนะ ทานากะ (田中れいな) ฮารุกะ คุโด้ (工藤遥) และสมาชิกรุ่นที่เก้า
ปี พ.ศ. 2555 เริ่มต้นปีด้วยการเข้าร่วมแสดงละครเวทีประจำปี สเตซี่ โชวโจไซซัสสุคาเงกิ (ステーシーズ 少女再殺歌劇) พร้อมกันกับ เรนะ ทานากะ (田中れいな) และสมาชิกรุ่นที่เก้าและสิบ ซึ่งจะแสดงตั้งแต่วันที่ 6 มิถุนายน – 12 มิถุนายน
ในวันที่ 10 ตุลาคม เอะรินะ อิกุตะ ได้เป็หนึ่งกลุ่มนักร้องผสมของเฮลโล! โปรเจกต์ร่วมกับ อายูมิ อิชิดะ (石田亜佑美) มาซากิ ซาโตะ (佐藤優樹) และทาเคอุจิ อาคาริ (竹内朱莉) สมาชิกวงส/ไมล์เลจ มีชื่อวงว่า ฮาเวสต์ (Harvest) โดยจะทำกิจกรรมในรายการ เฮลโล!ซาโตยามะไลฟ์ ภายใต้กลุ่ม ซาโตยามะมูฟเมนท์ ในวันที่ 7 พฤศจิกายน]] ฮาเวสต์ได้ออกผลงานซิงเกิลเปิดตัว มีชื่อว่า "ฟอเรสไทม์" (Forest Time) ซึ่งได้ออกผลงานคู่กับศิลปินดูโอในกลุ่มเดียวกัน มีชื่อว่า พีเบร์รี่ (ピーベリー) ซึ่งมีสมาชิกมอร์นิงมุซุเมะรุ่นที่เก้า ริโฮะ ซายาชิ (鞘師里保) และ อายากะ วาดะ (和田彩花) หัวหน้ากลุ่มนักร้องส/ไมล์เลจ
ปี พ.ศ. 2556 เธอได้เข้าร่วมเป็นหนึ่งในสมาชิกกลุ่มนักร้องผสมของเฮลโล! โปรเจกต์อีกครั้ง โดยครั้งนี้ทำกิจกรรมภายใต้กลุ่ม ซาโตอุมิมูฟเมนท์ (SATOUMI movement) โดยมีชื่อวงว่า ไฮ-ฟิน (HI-FIN) สมาชิกในกลุ่มที่ร่วมด้วยมี ไม ฮางิวาระ (萩原舞) และซากิ นาคาจิมะ (中島早貴) จาก คิวต์ คาน่อน ฟุคุดะ (福田花音) จาก ส/ไมล์เลจ และอายูมิ อิชิดะ (石田亜佑美) เพื่อนร่วมกลุ่มมอร์นิงมุซุเมะของเธอ โดย ไฮ-ฟิน วางจำหน่ายซิงเกิลเปิดตัวพร้อมกันกับสมาชิกในกลุ่ม ซาโตอุมิมูฟเมนท์ อย่าง ไดอาเลดี้ (Dia Lady) และเมลโลวควอด (Mellowquad) ในวันที่ 27 สิงหาคม
โรงพยาบาลโพธาราม
1. http://www.photharam.com
เครื่องราชอิสริยาภรณ์ล้านช้างร่มขาว
เครื่องราชอิสริยาภรณ์ล้านช้างร่มขาว ( "อิดสะริยาพอนล้านซ้างฮ่มขาว", , ) เป็นเครื่องราชอิสริยาภรณ์ชั้นสูงสุดแห่งราชอาณาจักรลาว
เครื่องราชอิสริยาภรณ์ล้านช้างร่มขาว สถาปนาเมื่อวันที่ 1 พฤษภาคม ค.ศ. 1909 โดย พระบาทสมเด็จพระเจ้ามหาชีวิตศรีสว่างวงศ์
เครื่องราชอิสริยาภรณ์ล้านช้างร่มขาวแบ่งเป็นหกชั้น มีลำดับเกียรติตามลำดับชั้นสูงสุดถึงต่ำสุดดังนี้ :
"แพรแถบ" สีแดงประกอบลายพื้นเมืองสีเหลืองของลาว
เที่ยวบินระทึก ยึดเหนือฟ้า
เที่ยวบินระทึก ยึดเหนือฟ้า () เป็นภาพยนตร์แอ็คชั่นสัญชาติอเมริกันฝรั่งเศสที่เตรียมจัดฉาย ค.ศ. 2014 เลียม นีสัน, จูเลียน มัวร์, มิเชล ด็อคเคอรี, แอนสัน เมาธ์, ลูปิตา เอนยองโก และสกูต แม็กแนรี กำกับโดยเคาเม โกลเลต-เซอร์รา นี่เป็นภาพยนตร์เรื่องแรกที่สร้างโดยยูนิเวอร์แซลพิกเจอร์สร่วมกับซิลเวอร์พิกเจอร์สหลังจากที่เคยร่วมงานกับวอร์เนอร์บราเธอร์ส เมื่อความสัมพันธ์อันยาวนานได้สิ้นสุดลง
ภาพยนตร์ได้นำเสนอเหตุการณ์ที่เกิดขึ้นในเที่ยวบินระหว่างประเทศจากนิวยอร์กสู่ลอนดอน โดยในระหว่างการบินนั้น ตำรวจอากาศสหรัฐ บิล มาร์ก (นำแสดงโดยเลียม นีสัน) ได้รับข้อความขู่หลายครั้ง โดยได้ระบุว่าบรรดาผู้โดยสารจะถูกสังหารในทุก 20 นาที เว้นแต่จะได้ทำการโอนเงิน 150 ล้านดอลลาร์เข้าบัญชีธนาคารลับ เมื่อได้มีการพบบัญชีที่อยู่ในชื่อของมาร์ก รวมถึงได้มีการพบระเบิดลูกหนึ่งบนเครื่องบิน เขาก็ได้ถูกกล่าวหาว่าเป็นสลัดอากาศในเวลาต่อมาภาพยนตร์ชุดนี้เริ่มถ่ายทำเมื่อวันที่ 1 พฤศจิกายน ค.ศ. 2012 ที่ยอร์กสตูดิโอในแมสเพธ ควีนส์ นครนิวยอร์ก และที่ท่าอากาศยานนานาชาติจอห์น เอฟ. เคนเนดี ในวันที่ 7 ธันวาคม ค.ศ. 2012 กับที่ท่าอากาศยานลองไอส์แลนด์แมคอาร์เธอร์ ภาพยนตร์ชุดนี้ถ่ายทำเสร็จสมบูรณ์เมื่อวันที่ 29 มกราคม ค.ศ. 2013
ปลากระดี่อินเดีย
ปลากระดี่อินเดีย เป็นสกุลของปลาน้ำจืดขนาดเล็ก ในวงศ์ Ostoglossidae ใช้ชื่อสกุลว่า "Trichogaster" (เดิมใช้ "Colisa")
มีรูปร่างโดยรวมคล้ายกับปลาในสกุล "Trichopodus" หรือปลากระดี่ ที่พบในภูมิภาคเอเชียอาคเนย์ แต่ทว่ามีขนาดที่เล็กกว่า ครีบทุกครีบสั้น มีสีสันตามลำตัวที่หลากหลายและสวยสดใส ในบางชนิดที่มีลายบั้ง ๆ สีแดงสดสลับกับสีน้ำเงิน มีครีบท้องมีก้านครีบเดี่ยวยื่นออกมาเป็นเส้นยาว ครีบหลังมีก้านครีบเดี่ยว 12-19 ก้าน และก้านครีบแขนง 7-14 ก้าน ครีบก้นมีก้านครีบเดี่ยว 15-20 ก้าน และก้านครีบแขนง 11-20 ก้าน ครีบหางปลายเว้าเล็กน้อย
มีขนาดโดยเฉลี่ยราว 6 เซนติเมตร พบใหญ่ที่สุดได้ 12 เซนติเมตร พบทั้งหมด 4 ชนิดได้แก่ทั้งหมดแพร่กระจายพันธุ์ในอนุทวีปอินเดียไปจนถึงพม่า นิยมเลี้ยงกันเป็นปลาสวยงาม เป็นปลากระดี่ที่ถือว่านิสัยไม่ก้าวร้าวเท่าปลากระดี่สกุล "Trichopodus" ชอบอยู่รวมกันเป็นฝูง ปลาตัวผู้มีสีสันสดสวยกว่าตัวเมียอย่างเห็นได้ชัด แต่เมื่อผสมพันธุ์วางไข่ ตัวผู้จะเป็นฝ่ายดูแลไข่จนกว่าจะฟักเป็นตัว และอาจทำร้ายตัวเมียจนถึงแก่ตายได้ และหลังผสมพันธุ์แล้วปลาตัวเมียมักจะตาย โดยไข่จะมีขนาดเล็กมาก
ริโฮะ ซายาชิ
ริโฮะ ซายาชิ (; ; เกิด 28 พฤษภาคม พ.ศ. 2541) เป็นนักร้องหญิงชาวญี่ปุ่นสังกัดค่าย "เฮลโล! โปรเจกต์" 
ปัจจุบันเธอคือหนึ่งในสมาชิกรุ่นที่เก้าแห่งกลุ่มนักร้องหญิงเจ-ป็อป "มอร์นิงมุซุเมะ" และเป็นหนึ่งในศิลปินคู่ พีเบร์รี
พ.ศ. 2547 ริโฮะ ซายาชิ ได้เข้าเรียนการแสดงที่ โรงเรียนการแสดงฮิโรชิมะ (Actor's School Hiroshima) ซึ่งเป็นโรงเรียนที่มุ่งเน้นเกี่ยวกับการร้องเพลง เต้นรำและบทเรียนที่ทำหน้าที่ในการเตรียมความพร้อมของนักเรียน สำหรับการประกอบอาชีพนักแสดงในอนาคต เธอเข้าเรียนในฐานะสมาชิกรุ่นที่สิบสองของโรงเรียน ซึ่งเธอได้ร่วมแสดงคอนเสิร์ตที่ทางโรงเรียนจัดหลายครั้ง และเธอยังมีแฟนคลับท้องถิ่นก่อนที่จะเข้าร่วมเป็นหนึ่งในสมาชิกมอร์นิงมุซุเมะ
พ.ศ. 2553 เธอเข้าร่วมคัดเลือกในโครงการหานักแสดงที่จะแสดงในละครเวทีประจำปีของมอร์นิงมุซุเมะ แฟชั่นเนเบิล (ファッショナブル) ซึ่งเธอก็สามารถผ่านการคัดเลือกเป็นหนึ่งในห้าของผู้ชนะโครงการนี้ ซึ่งนั่นเป็นครั้งแรกที่เธอร่วมงานกับสมาชิกมอร์นิงมุซุเมะ
หลังจากนั้น เธอได้เข้าร่วมในโครงการคัดเลือกสมาชิกรุ่นที่เก้าของมอร์นิงมุซุเมะ โดยมีชื่อโครงการว่า มอร์นิงมุซุเมะ ไนน์เจเนเรชั่น ออดิชั่น (Morning Musume 9th Generation Audition) ซึ่งเธอก็ได้ผ่านการคัดเลือกในโครงการนี้
เธอได้เปิดตัวในฐานะสมาชิกรุ่นที่เก้าของมอร์นิงมุซุเมะเป็นครั้งแรก ในวันที่ 2 มกราคม 2554 ในงานคอนเสิร์ตประจำฤดูหนาวของค่าย เฮลโล! โปรเจกต์ พร้อมกันกับ เอรินะ อิคุตะ (生田衣梨奈) คานอน ซูซูกิ (鈴木香音) และสมาชิก เฮลโล!โปร เคนชูวเซย์ มิสุกิ ฟุกุมุระ (譜久村 聖)
ในวันที่ 27 มีนาคม ปีเดียวกัน เธอได้มีรายการวิทยุเป็นของตัวเอง โดยมีชื่อรายการว่า ริโฮะ-เดลิ( RIHO-DELI) ซึ่งเธอเข้ามาทำหน้าที่แทน เอรินะ มาโนะ (真野恵里菜) รุ่นพี่ในค่าย เฮลโล! โปรเจกต์
ผลงานเพลงชิ้นแรกของเธอในฐานะมอร์นิงมุซุเมะ มีชื่อว่า เมจิเดสสุกะ สกา! (まじですかスカ!) ซึ่งเป็นผลงานซิงเกิลที่ 45 ของมอร์นิงมุซุเมะ ซึ่งหลังจากนั้นเป็นต้นมา เธอมักจะได้รับโอกาสในตำแหน่งนักร้องหลักในอยู่เสมอ ซึ่งอาจจะเรียกได้ว่า เธอเป็นเอซ (Ace) ของมอร์นิงมุซุเมะในตอนนี้ก็ว่าได้
ริโฮะ ซายาชิ ได้เข้าร่วมแสดงละครเวทีประจำปี ที่มีชื่อว่า รีบอร์น อิโนะชิโนะ ออดิชั่น (リボーン～命のオーディション～) ซึ่งได้แสดงร่วมกับสมาชิกในกลุ่มอย่าง นีงากิ ริสะ (新垣里沙) เรนะ ทานากะ (田中れいな) ฮารุกะ คุโด้ (工藤遥) และสมาชิกรุ่นที่เก้า ซึ่งเป็นผลงานละครเวทีครั้งแรกของเธอในฐานะสมาชิกมอร์นิงมุซุเมะ
ปี พ.ศ. 2554 เริ่มต้นปีด้วยการเข้าร่วมแสดงละครเวทีประจำปี สเตซี่ โชวโจไซซัสสุคาเงกิ (ステーシーズ 少女再殺歌劇) พร้อมกันกับ เรนะ ทานากะ (田中れいな) และสมาชิกรุ่นที่เก้าและสิบ ซึ่งจะแสดงตั้งแต่วันที่ 6 มิถุนายน - 12 มิถุนายน
หลังจากนั้น ในวันที่ 20 กรกฎาคม เธอได้เข้าร่วมเป็นสมาชิกกลุ่มนักร้องผสมของเฮลโล! โปรเจกต์ โดยเธอได้รับเลือกพร้อมกับ อายากะ วาดะ (和田彩花) หัวหน้ากลุ่มนักร้อง ส/ไมล์เลจ ให้เป็นศิลปินคู่ในนาม [[พีเบร์รี] (ピーベリー) โดยเธอจะทำกิจกรรมในชื่อกลุ่ม [[ซาโตยามะ มูฟเมนท์]] ซึ่งจะทำกิจกรรมภายใต้รายการ [[เฮลโล!ซาโตยามะไลฟ์]] เท่านั้น ผลงานซิงเกิลแรกของ [[พีเบร์รี]] มีชื่อว่า [[แคบบิจฮะกุโช]] ซึ่งวางจำหน่ายพร้อมกันกับศิลปินในกลุ่มเดียวกัน คือ [[ฮาเวิร์ด]] (Harvest) ในวันที่ [[7 พฤศจิกายน]][[ไฟล์:Riho-taiyou.jpg|200px|thumb|right|ผลงานสมุดรวมภาพถ่าย "ไทโย"]] 
[[หมวดหมู่:เฮลโล! โปรเจกต์]]
[[หมวดหมู่:มอร์นิงมุซุเมะ]]
[[หมวดหมู่:สมาชิกปัจจุบันของมอร์นิงมุซุเมะ]]
[[หมวดหมู่:นักร้องหญิงญี่ปุ่น]]
[[หมวดหมู่:นักร้องป็อปญี่ปุ่น]]
[[หมวดหมู่:นักแสดงหญิงชาวญี่ปุ่น]]
[[หมวดหมู่:บุคคลจากจังหวัดฮิโรชิมะ]]
สร้อยสน อุไรศรี
สร้อยสน อุไรศรี เกิดวัน 9 เมษายน พ.ศ. 2521 จำได้สินางเอกเด็กชื่อ สร้อยสน อุไรศรี แทบทุกเรื่อง เรื่องย่อหนังไทยในอดีต ด.ช.บอย เนติลักษณ์ ด.ญ.สร้อยสน อุไรศรี จากภาพยนตร์โทรทัศน์ "สิงหไกรภพ" ภาพจากหนังสือปี 2526. ดาราเด็ก หนังไทยในอดีต. นักแสดง เกิดที่จังหวัดกรุงเทพฯ
ป็อปคอร์น (เพลง)
ป็อปคอร์น (Popcorn) เป็นเพลงบรรเลงอิเล็กทรอนิกส์ป็อป แต่งโดยเกอร์ชอน คิงสลีย์ นักดนตรีอิเล็กทรอนิกส์ชาวเยอรมันในปี ค.ศ. 1969 อยู่ในอัลบัม "Music to Moog By" (1969) ของคิงสลีย์ เป็นเพลงแรกๆ ที่สร้างขึ้นด้วยเครื่องสังเคราะห์เสียงของโม้ก กลายเป็นเพลงที่เป็นเอกลักษณ์ของดนตรีอิเล็กทรอนิกส์ในปลายทศวรรษ 1960 ถึงต้นทศวรรษ 1980
คิงสลีย์บันทึกเสียงเพลงนี้ที่ห้องอัดของออดิโอฟิเดลิตีเรเคิดส์ในนิวยอร์ก เดิมผู้แต่งไม่ได้ตั้งชื่อให้กับทำนองเพลง แต่ได้ชื่อมาจากช่างเทคนิคคนหนึ่ง โดย "ป็อป" มาจากคำว่า ดนตรีป็อป และ "คอร์น" หมายถึง ศิลปะแบบคิช (kitsch) และมาจากทำนองเพลงที่คล้ายกับเสียงการแตกตัวของข้าวโพดคั่ว
เพลงนี้ประสบความสำเร็จจากฉบับบันทึกเสียงในปี ค.ศ. 1972 โดยฮอตบัทเทอร์ ขึ้นถึงอันดับหนึ่งในออสเตรเลีย เยอรมนี ฝรั่งเศส สวิตเซอร์แลนด์ เป็นซิงเกิลดนตรีอิเล็กทรอนิกส์เพลงแรกๆ ที่ประสบความสำเร็จในสหรัฐอเมริกา ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลขึ้นถึงอันดับหนึ่งในเบลเยียม นิวซีแลนด์ สเปน และประสบความสำเร็จอย่างสูงในฝรั่งเศส
เขตร้อน
เขตร้อนหรือโซนร้อน () เป็นบริเวณของโลกที่อยู่รอบเขตเส้นศูนย์สูตร จำกัดด้วยเส้นทรอปิกออฟแคนเซอร์ในซีกโลกเหนือ ที่ละติจูด 23° 26′ 16″ (หรือ 23.4378°) เหนือ และทรอปิกออฟแคปริคอร์นในซีกโลกใต้ ที่ละติจูด 23° 26′ 16″ (หรือ 23.4378°) ใต้ ละติจูดนี้ใกล้เคียงกับความเอียงของแกนโลก เขตร้อนรวมทุกพื้นที่บนโลกซึ่งดวงอาทิตย์ถึงจุดใต้แสงอาทิตย์ () คือ จุดที่ดวงอาทิตย์อยู่ตรงเหนือศีรษะพอดี อย่างน้อยครั้งหนึ่งในปีสุริยคติ
เซลฟี
เซลฟี () เป็นการถ่ายภาพตัวเองแบบหนึ่ง เป็นคำนิยมซึ่งหมายถึงการถ่ายรูปตัวเองด้วยกล้องดิจิทัล หรือกล้องโทรศัพท์มือถือ อาจถ่ายด้วยมือหรือใช้ไม้เซลฟี แล้วเผยแพร่ลงบนบริการเครือข่ายสังคม เช่น เฟซบุ๊ก อินสตาแกรม และทวิตเตอร์ ภาพถ่ายเซลฟีมักดูดีเกินจริงและดูไม่เป็นทางการ ภาพถ่ายเซลฟีมักถ่ายจากการถือกล้องและยื่นแขนไปจนสุด หรือยื่นไปทางกระจก มากกว่าการใช้อุปกรณ์เซลฟ์ไทม์เมอร์ บางทีอาจมีการใช้ไม้เซลฟีเพื่อมุมมองที่กว้างขึ้น
รอเบิร์ต คอร์เนเลียส ผู้ริเริ่มการถ่ายภาพชาวอเมริกันถ่ายภาพของตนเองโดยใช้กระบวนการดาแกโรไทป์ ในค.ศ. 1839 นับเป็นรูปถ่ายบุคคลรูปแรกๆ ด้วยความช้าของกระบวนการทำให้เขาสามารถเปิดเลนส์ วิ่งไปอยู่ในเฟรมภาพเป็นเวลาหนึ่งนาทีหรือมากกว่านั้น จากนั้นกลับมาปิดฝาเลนส์ เขาเขียนด้านหลังรูปว่า "รูปถ่ายแสงรูปแรกที่เคยมีมา ค.ศ. 1839."
การเปิดตัวของโกดักบราวนี (Kodak Brownie) ซึ่งเป็นกล้องขนาดพกพา ในค.ศ. 1900 ทำให้การถ่ายภาพเหมือนตนเองเป็นที่นิยมมากขึ้น โดยปกติจะมีการใช้กระจกและตั้งกล้องไว้บนวัตถุใกล้ ๆ หรือบนขาตั้งกล้อง ขณะอายุ 13 ปี แกรนด์ดัชเชสอะนัสตาซียา นีคะลายีฟนา แห่งรัสเซีย เป็นหนึ่งในวัยรุ่นคนแรก ๆ ที่ถ่ายรูปตนเองโดยใช้กระจกเพื่อส่งไปให้เพื่อนในค.ศ. 1914 เธอเขียนบนจดหมายที่แนบไปกับรูปถ่ายว่า "ฉันถ่ายรูปนี้ด้วยตัวเองขณะกำลังมองกระจก มันยากมากเพราะมือฉันสั่น"
การถ่ายรูปเหมือนตนเองรุ่นเริงในช่วงคริสต์ทศวรรษ 1970 เมื่อ Instant Camera ซึ่งเป็นเป็นกล้องที่สามารถอัดและล้างรูปได้ทันทีหลังจากถ่ายเสร็จถูกคิดค้นขึ้น และทำให้มือใหม่สามารถเรียนรู้การถ่ายภาพได้ โดยสามารถเห็นรูปที่ตนถ่ายได้ทันที เป็นธรรมดาที่สิ่งปฏิบัติเหล่านี้จะถูกถ่ายทอดเมื่อกล้องดิจิทัลมาแทนที่กล้องฟิล์ม
คำว่า "เซลฟี" นั้น พบว่าใช้ครั้งแรกเมื่อวันที่ 13 กันยายน ค.ศ. 2002 บนพื้นที่อภิปรายออนไลน์ของออสเตรเลีย นาธาน โฮป โพสบน 'Dr Karl Self-Serve Science Forum' ว่า
อืม กำลังเมาในงานวันเกิดปีที่ 21 ของเพื่อน ขณะกำลังเดินฉันสะดุด เอาริมฝีปากลงก่อน (โดยมีฟันหน้าตามมาติด ๆ) ฉันมีรูขนาดประมาณ 1 เซนติเมตรทะลุลิมฝีปากล่างของฉัน และขอโทษที่รูปไม่ชัด มันคือการถ่ายเซลฟี่
พจนานุกรมของออกซ์ฟอร์ด (Oxford Dictionaries) ได้จัดไว้เป็นคำศัพท์แห่งปี 2013 (Word of the Year 2013) โดยระบุว่าเป็นคำที่เริ่มมาจากชาวออสเตรเลีย
สปีดเดมอน (เพลง)
สปีดเดมอน () เป็นเพลงป็อป ของนักร้องชาวอเมริกัน ไมเคิล แจ็กสัน จากสตูดิโออัลบั้มที่ 11 "Bad" เพลงที่แต่งและร่วมผลิตโดยแจ็คสัน กับ ควินซี โจนส์ วางจำหน่ายเมื่อวันที่ 12 ตุลาคม ค.ศ. 1989 ในรูปแบบซิงเกิลเชิงพาณิชย์สำหรับทั้งอัลบั้มและภาพยนตร์ในปี ค.ศ. 1988 เรื่อง มูนวอคเกอร์ ดิ้นมหัศจรรย์ เพลงนี้ได้รับการชื่นชมจากนักวิจารณ์ร่วมสมัย
ออลล์ไอนีดวอสเดอะเรน
ออลล์ไอนีดวอสเดอะเรน () เป็นเพลงของ เอลวิส เพรสลีย์ ที่แต่งโดย ซิด เวย์น และเบ็น ไวย์สแมน บันทึกเสียงในวันที่ 2 ตุลาคม ค.ศ. 1967 ที่ RCA's Nashville Studios เป็นจุดเด่นภาพยนตร์เรื่องของเขาในปี ค.ศ. 1968 "Stay Away, Joe" ในภาพยนตร์ฉบับเอลวิสได้กล่าวถึงในตอนท้ายและสุนัขหอนอยู่เบื้องหลัง
บุกคนโท
บุกคนโท เป็นพืชล้มลุกในวงศ์ Araceae มีหัวใต้ดิน หัวโตเต็มที่ขนาดใหญ่ กลมแบน ใบเดี่ยว ก้านใบทรงกระบอก แข็งแรง มีผิวด่างหรือมีแต้มสีสดใส ผิวเรียบหรือหยาบแผ่นใบแบ่งเป็นสามส่วน แต่ละส่วนแตกเป็นหลายแฉก ดอกออกเป็นช่อเดียวหนา มีกาบหุ้มขนาดใหญ่ ผลมีเนื้อ 1-3 เมล็ด กลมหรือกลมยาว สีแดงสด ผลด้านบนสุกก่อน หัวสีน้ำตาลเข้ม เนื้อสีเหลือง ไม่แตกเหง้า ก้านใบผิวเรียบ สีเขียวหรือเขียวอมน้ำตาล หรือสีเขียวแกมเทา ด้านในสีม่วงหรือสีน้ำตาล จุดประสีน้ำตาลหรือสีเขียว แต่ละช่อมีผลถึง 1,000 ผล
พบมากในหมู่เกาะอันดามัน พม่า ภาคเหนือของไทย ไปจนถึงอินโดนีเซีย หัวนำมาล้างน้ำและต้มหลายๆครั้งให้หมดสารพิษ จากนั้นนำมารับประทานได้ ใบอ่อนและผลใช้เป็นผักได้ ในฟิลิปปินส์และอินเดียใช้เป็นอาหารสัตว์ บุกชนิดนี้มีแมนแนนในหัวมาก หัวมีกลิ่นเหม็นฉุนเพราะมีผลึกแคลเซียมออกซาเลตและอัลคาลอยด์
วรพรต ชะเอม
วรพรต ชะเอม (หรือ วรพจน์ ชะเอม) ชื่อเล่น หนึ่ง เกิดเมื่อวันที่ 8 กรกฎาคม พ.ศ. 2519 เป็นนักแสดงชาวไทย ทางสถานีโทรทัศน์สีกองทัพบกช่อง 7 เริ่มต้นเข้าสู่วงการบันเทิงตั้งแต่ปี พ.ศ. 2537 โดยการจัดประกวดหนุ่มสาวแพรว ในขณะนั้นก็ได้เข้ารอบ 1 ใน 5 คนสุดท้ายอีกด้วย
เริ่มมีผลงานงานส่วนใหญ่กับทางช่อง 7 ผลงานละครโทรทัศน์ที่เป็นที่รู้จักเช่น บ่วงหงส์ ปี 2541, เปรตวัดสุทัศน์ ปี 2546 และยังได้แสดงภาพยนตร์อีกด้วยคือเรื่อง ภารกิจบิดระเบิดรัก และภาพยนตร์เรื่อง โคตรเพชฌฆาต ในปัจจุบันยังคงแสดงละครโทรทัศน์อีกหลายๆเรื่องด้วยกัน
โรเบิร์ต โม้ก
โรเบิร์ต อาร์เทอร์ "บ็อบ" โม้ก () เป็นวิศวกรไฟฟ้าชาวอเมริกัน ผู้ก่อตั้งบริษัทโม้กมิวสิก เป็นนักประดิษฐ์ที่เป็นที่รู้จักในฐานะผู้ออกแบบเครื่องสังเคราะห์เสียงโม้ก ที่ใช้ในงานดนตรีอิเล็กทรอนิกส์
โม้กเป็นชาวนครนิวยอร์ก จบสาขาฟิสิกส์จากควีนสคอลเลจ มหาวิทยาลัยแห่งนิวยอร์ก จบวิศวกรรมไฟฟ้าจากมหาวิทยาลัยโคลัมเบีย และปริญญาเอกวิศวกรรมฟิสิกส์จากมหาวิทยาลัยคอร์เนล โม้กเป็นผู้ประดิษฐ์เครื่องสังเคราะห์เสียงขนาดเล็ก การเคลื่อนย้ายสะดวก ราคาปานกลาง ชื่อรุ่น มินิโม้ก ขึ้นในปี ค.ศ. 1971 และได้รับความนิยม โม้กได้พัฒนาเครื่องสังเคราะห์เสียงรุ่นใหม่ร่วมกับนักดนตรีหลายคน เช่น เวนดี คาร์ลอส คีท อีเมอร์สัน (วงอีเมอร์สัน, เลค แอนด์ พาล์มเมอร์) ริก เวกแมน เกอร์ชอน คิงสลีย์ อย่างใกล้ชิด ทำให้เกิดกระแสดนตรีอิเล็กทรอนิกส์อย่างกว้างขวาง
เอริค พาร์ทาลู
เอริค พาร์ทาลู เป็นนักฟุตบอลชาว ประเทศออสเตรเลีย ปัจจุบันเล่นให้กับ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก
เฟือง
ฟาเรือง) เป็นชิ้นส่วนเครื่องกลที่มีรูปร่างเป็นจานแบนรูปวงกลม ตรงขอบมีลักษณะเป็นแฉก (เรียกว่า"ฟันเฟือง")
ซึ่งสามารถนำไปประกบกับเฟืองอีกตัวหนึ่ง ทำให้เมื่อเฟืองตัวแรกหมุน เฟืองตัวที่สองจะหมุนในทิศทางตรงกันข้าม
เกิดเป็นระบบส่งกำลังขึ้น โดยความเร็วรอบของเฟืองที่สองจะขึ้นกับอัตราส่วนจำนวนฟันเฟืองของตัวแรกเทียบกับตัวที่สอง
ซึ่งอัตราส่วนนี้สามารถปรับให้เกิดเป็นความได้เปรียบเชิงกลได้ จึงถือเป็นเครื่องกลอย่างง่ายชนิดหนึ่ง
ด้วยคุณลักษณะนี้ เฟือง สามารถนำมาใช้ส่งผ่านแรงหมุน ปรับความเร็ว, แรงหมุน และทิศทางการหมุนในเครื่องจักรได้
โดยระบบเฟืองหรือระบบส่งกำลังนี้ มีความสามารถคล้ายคลึงกับระบบสายพาน
แต่จะดีกว่าตรงที่ระบบเฟืองจะไม่สูญเสียพลังงานไปกับการยืดหดและการลื่นไถลของสายพาน
แอ็กเซิล เอฟ
แอ็กเซิล เอฟ () เป็นเพลงบรรเลงอิเล็กทรอนิกส์ประกอบภาพยนตร์เรื่อง "Beverly Hills Cop" ในปี ค.ศ. 1984 แต่งและบรรเลงโดย แฮโรลด์ ฟอลเทอร์มายเออร์ นักแต่งเพลงชาวอเมริกัน เพลงนี้วางจำหน่ายเป็นซิงเกิลในปี ค.ศ. 1995 และกลายเป็นเพลงฮิต ขึ้นถึงอันดับหนึ่งชาร์ตซิงเกิลในหลายประเทศ
ชื่อเพลง แอ็กเซิล เอฟ มาจากชื่อตัวละคร "แอ็กเซิล โฟลีย์" (Axel Foley) ตัวเอกของภาพยนตร์ Beverly Hills Cop และภาคต่ออีก 2 ภาคที่รับบทโดยเอ็ดดี้ เมอร์ฟี เมื่อวางจำหน่ายซิงเกิลในปี 1995 ได้ขึ้นถึงอันดับ 2 ชาร์ตซิงเกิลแห่งสหราชอาณาจักร และอันดับ 3 บิลบอร์ดฮ็อต 100 ขึ้นถึงอันดับหนึ่งในไอร์แลนด์และเนเธอร์แลนด์
ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลนี้ขึ้นถึงอันดับหนึ่งทั้งในสหราชอาณาจักร ออสเตรเลีย ไอร์แลนด์ เบลเยียม เดนมาร์ก ฝรั่งเศส นิวซีแลนด์ นอร์เวย์ ยูเครน สเปน และสวีเดน จากความสำเร็จของซิงเกิลนี้ ทำให้ได้ชื่ออีกชื่อหนึ่งว่า "Crazy Frog song"
ยี่สุ่น สนิทวงศ์ ณ อยุธยา
ยี่สุ่น สนิทวงศ์ ณ อยุธยา (5 มีนาคม พ.ศ. 2436 - 16 มีนาคม พ.ศ. 2529) (นามเดิม:ยี่สุ่น มังกรพันธ์) เป็นบุตรีของศาสนาจารย์กิมเฮง มังกรพันธ์ และนางทองอยู่ (จากสกุลปักษานนท์) เกิดเมื่อวันที่ 5 มีนาคม พ.ศ. 2436 ได้รับการศึกษาที่โรงเรียนกุลสตรีวังหลัง (ปัจจุบันคือ โรงเรียนวัฒนาวิทยาลัย) สมรสกับหม่อมราชวงศ์สุวพันธุ์ สนิทวงศ์ โอรสในพระวรวงศ์เธอ พระองค์เจ้าสายสนิทวงศ์ ซึ่งสำเร็จวิชาแพทย์จากยุโรปท่านแรกของเมืองไทย มีบุตรธิดาด้วยกัน 4 คน คือ หม่อมหลวงสร้อยระย้า ยุคล (ชายาในพระเจ้าวรวงศ์เธอ พระองค์เจ้าภาณุพันธุ์ยุคล) หม่อมหลวงซัง สนิทงศ์ และหม่อมหลวงพวงร้อย อภัยวงศ์ และหม่อมหลวงคงคา สนิทวงศ์
ความสามารถทางด้านภาษาต่างประเทศของคุณยี่สุ่น นับว่าดีมากจากพื้นฐานที่ได้รับการสอนจากโรงเรียนกุลสตรีวังหลัง และจากการที่ต้องติดตามสามีคือหม่อมราชวงศ์สุวพันธุ์ สนิทวงศ์ ซึ่งเป็นแพทย์ไปในหลายสถานที่ในภารกิจหลายๆ ด้าน ทั้งงานสังคมที่ต้องติดต่อกับชาวต่างประเทศ และงานในท้องถิ่นทุรกันดารซึ่งหม่อมราชวงศ์สุวพันธุ์ต้องไปตรวจรักษาผู้เจ็บป่วย ด้วยคุณยี่สุ่นท่านเป็นผู้หญิงสมัยใหม่ที่มีความรู้ทางด้านภาษาอังกฤษอย่างดีเยี่ยม จึงสามารถอ่านสลากยาภาษาอังกฤษ และรู้จักเครื่องมือแพทย์ต่างๆ เป็นอย่างดี
ยี่สุ่น สนิทวงศ์ ณ อยุธยา ถึงแก่กรรมเมื่อวันที่ 16 มีนาคม พ.ศ. 2529 ในรัชกาลที่ 9 ด้วยโรคชราในวัย 93 ปี พระราชทานเพลิงศพ ณ เมรุวัดเทพศิรินทราวาส วันเสาร์ที่ 19 เมษายน พ.ศ. 2529
เขตปกครองคณะสงฆ์จังหวัดปราจีนบุรี
เขตปกครองคณะสงฆ์จังหวัดปราจีนบุรี เป็นเขตการปกครองของคณะสงฆ์ในระดับจังหวัด ที่เกิดขึ้นจากการจัดแบ่งตามพระราชบัญญัติคณะสงฆ์ (ฉบับที่ 2) พ.ศ. 2535 ที่จัดให้มีการปกครองในระดับต่าง ๆ ตั้งแต่มหาเถรสมาคมเป็นองค์กรปกครองสูงสุด มีเจ้าคณะใหญ่ เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และเจ้าอาวาสเป็นลำดับสุดท้าย ในปัจจุบันในฝ่ายคณะสงฆ์มหานิกายมีพระพิศาลศึกษากร วัดศรีโพธิมาลัย อำเภอศรีมหาโพธิ จังหวัดปราจีนบุรี เป็น เจ้าคณะจังหวัด
รูปแบบการปกครองคณะสงฆ์ของไทย มีมาแต่ครั้งกรุงสุโขทัยที่จัดรูปแบบการปกครองเป็นฝ่ายคามวาสี และอรัญวาสี ซึ่งในสมัยอยุธยาก็ยังคงรูปแบบการปกครองนั้นมา จนกระทั่ง ในสมัยกรุงรัตนโกสินทร์ ก็ได้มีการปรับปรุงเปลี่ยนแปลงบ้างเล็กน้อยมาตามลำดับ จนถึงรัชสมัยพระบาทสมเด็จพระปกเกล้าเจ้าอยู่หัว การปกครองคณะสงฆ์ก็ยังจัดโดยมีตำแหน่งเปรียบเทียบดังนี้
ดังนั้นรูปแบบการปกครองคณะสงค์แต่เดิมในระดับจังหวัด จึงมีตำแหน่งเรียกว่า “สังฆปาโมกข์” มีหน้าที่ในการปกครองคณะสงค์ในระดับจังหวัด จนกระทั่งเมื่อมีการตรากฎหมาย พระราชบัญญัติลักษณะปกครองคณะสงฆ์  ร.ศ. 121 พ.ศ. 2445อันกำหนดให้มีองค์กรมหาเถรสมาคมเป็นองค์กรปกครองสูงสุดของคณะสงฆ์ และพระราชบัญญัติคณะสงฆ์ พ.ศ. 2484 พระราชบัญญัติคณะสงฆ์ พ.ศ. 2505 (ฉบับแก้ไข พ.ศ. 2535) จึงมีองค์กรมหาเถรสมาคมอันมีอำนาจในการปกครองบริการกิจการคณะสงฆ์สุด ทั้งมีตำแหน่งเจ้าคณะจังหวัดในการบริหารปกครองคณะสงฆ์ระดับภูมิภาคด้วย
เจ้าคณะจังหวัด (รวมถึงเจ้าคณะอำเภอ เจ้าคณะตำบล และเจ้าอาวาส) มีอำนาจหน้าที่การปกครองคณะสงฆ์ในจังหวัด ในเขตการปกครองของตน ให้เป็นไปตามพระธรรมวินัย และตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2535 และกฎมหาเถรสมาคม ดังนี้- วัด /สำนักสงฆ์ จำนวน 385 แห่ง1.วัดบางกระเบา ตำบลบางกระเบา อำเภอบ้านสร้าง
2.วัดแก้วพิจิตร ตำบลหน้าเมือง อำเภอเมืองปราจีนบุรี
3.วัดกระทุ่มแพ้ว ตำบลกระทุ่มแพ้ว อำเภอบ้านสร้าง- พระสงฆ์ จำนวน 4,056 รูป7. สำนักปฏิบัติธรรมประจำจังหวัดปราจีนบุรี(ธ) แห่งที่ 1 วัดป่าประดู่1. พระพิศาลศึกษากร เจ้าคณะจังหวัด (ม) วัดศรีโพธิมาลัย อำเภอศรีมหาโพธิ
2. พระครูสิริพัฒนโสภณ รองเจ้าคณะจังหวัด (ม) วัดสง่างาม อำเภอเมืองปราจีนบุรี
3. พระครูรัตนสุทธิคุณ เจ้าคณะอำเภอกบินทร์บุรี (ม) วัดรัตนชมภู อำเภอกบินทร์บุรี
4. พระครูวีรญาณประยุต เจ้าคณะอำเภอนาดี (ม) วัดโพธิ์ศรี อำเภอนาดี
5. พระครูวิจิตรรัตนคุณ เจ้าคณะอำเภอประจันตคาม (ม) วัดมะกอกแก้ว อำเภอประจันตคาม
6. พระครูโสภณเวฬุพิทักษ์ เจ้าคณะอำเภอศรีมโหสถ (ม) วัดไผ่งาม อำเภอศรีมโหสถ
7. พระสิทธิวีรานุวัฒน์ เจ้าคณะอำเภอบ้านสร้าง (ม) วัดกระทุ่มแพ้ว อำเภอบ้านสร้าง
8. พระปราจีนมุนี วิ. เจ้าคณะจังหวัดปราจีนบุรี–สระแก้ว(ธ) วัดหนองจระเข้ อำเภอกบินทร์บุรี1. พระวิสุทธิธรรมาจารย์ ที่ปรึกษาเจ้าคณะจังหวัดปราจีนบุรี วัดใหม่กรงทอง อำเภอศรีมหาโพธิ
2. พระบูรพาคณาจารย์ เจ้าคณะตำบลประจันตคาม(ธ) วัดป่าบ้านโง้ง อำเภอประจันตคาม
3. พระพิศาลศึกษากร เจ้าคณะจังหวัดปราจีนบุรี (ม) วัดศรีโพธิมาลัย อำเภอศรีมหาโพธิ
4. พระสิทธิวีรานุวัฒน์ เจ้าคณะอำเภอบ้านสร้าง (ม) วัดกระทุ่มแพ้ว อำเภอบ้านสร้าง
5. พระปราจีนมุนี วิ. เจ้าคณะจังหวัดปราจีนบุรี-สระแก้ว (ธ) วัดหนองจรเข้ อำเภอกบินทร์บุรี8. พระวิปัสสนาจารย์ จำนวน 112 รูป3. หลวงพ่อเส็ง ( พระครูวิมลศีลาจารย์ ) วัดประศรีประจันตคาม อำเภอประจันตคาม แผนกสามัญศึกษา จำนวน 1 แห่ง (วัดแจ้ง อำเภอประจันตคาม)
ออสโซบูโก
ออสโซบูโก (, ) เป็นอาหารอิตาลีที่มีต้นกำเนิดในเมืองมิลาน ปรุงจากเนื้อวัวส่วนน่องหรือเนื้อน่องลายตัดตามขวาง นำมาคลุกแป้งแล้วทอดให้พอสุก จากนั้นนำไปอบพร้อมน้ำซุปที่ทำจากหอมหัวใหญ่ แคร์รอต ใบไทม์ กระเทียม โรสแมรี มะเขือเทศ และไวน์แดง กินกับรีซอตโต ชนิด Risotto alla milanese ออสโซบูโกมีสองแบบ แบบสมัยใหม่ใส่มะเขือเทศ แต่แบบดั้งเดิมไม่ใส่ แบบที่เก่ากว่า เรียก "ossobuco in bianco" จะแต่งกลิ่นด้วยอบเชย ใบเบย์ แบบสมัยใหม่เป็นที่นิยมที่สุด
ออสโซบูโกเป็นภาษาอิตาลี แปลว่ากระดูกที่มีช่อง (osso กระดูก, buco ช่อง) ซึ่งเป็นการอ้างถึงรูปร่างของน่องวัวเมื่อตัดตามขวาง
กอโกแว็ง
กอโกแว็ง (, ) เป็นอาหารฝรั่งเศสประเภทต้มชนิดหนึ่ง โดยนำไก่ที่ทอดพอหนังตึงแล้วเคี่ยวกับซอสที่ทำจากหอมใหญ่ แคร์รอต เซเลอรี กระเทียม เห็ด มะเขือเทศ เหล้าคอนญัก ไวน์แดง ไทม์ และใบกระวาน เคี่ยวจนไก่นุ่ม
โครงการเมทาสปลอยต์
โครงการเมทาสปลอยต์ (Metasploit Project) เป็นโครงการความมั่นคงทางคอมพิวเตอร์ที่เผยแพร่ข้อมูลเกี่ยวกับความอ่อนแอ (vulnerability) ทางความมั่นคง และให้ความช่วยเหลือในด้านการตรวจสอบการโจมตีและพัฒนาระบบตรวจจับการบุกรุก
โครงการย่อยที่เป็นที่รู้จักมากที่สุดของโครงการเมทาสปลอยต์คือ Metasploit Framework
กึ่งเขตร้อน
กึ่งเขตร้อน () คือ เขตทางภูมิศาสตร์และภูมิอากาศซึ่งบอกได้คร่าว ๆ ว่าตั้งอยู่ระหว่างเส้นละติจูดเขตร้อน (ทรอปิกออฟแคนเซอร์และทรอปิกออฟแคปริคอร์น) และเส้นขนานที่ 38 ในซีกโลกเหนือและใต้ ภูมิอากาศแบบกึ่งเขตร้อนสามารถพบได้ในที่สูงในเขตร้อน เช่น ตลอดที่ราบสูงเม็กซิโกและในประเทศเวียดนามและประเทศไต้หวัน การจัดประเภทภูมิอากาศออกเป็นหกประเภทใช้คำดังกล่าวเพื่อช่วยนิยามหมวดอุณหภูมิและหยาดน้ำฟ้าต่าง ๆ ของโลก ในเขตอบอุ่น แปดเดือนแต่ละปีมีอุณหภูมิเฉลี่ยมากกว่าหรือเท่ากับ 10 °C (50.0 °F) โดยเดือนที่มีอุณหภูมิต่ำสุดมีอุณหภูมิระหว่าง 2 ถึง 13 °C (35.6 ถึง 55.4 °F)
คมสัน โพธิ์คง
คมสัน โพธิ์คง เป็นนักนิติศาสตร์ชาวไทย อาจารย์ประจำคณะนิติศาสตร์ มหาวิทยาลัยสุโขทัยธรรมาธิราช เขามีชื่อเสียงจากการเป็นสมาชิกนักวิชาการกลุ่มสยามประชาภิวัฒน์ อันเป็นกลุ่มนักวิชาการที่รวมตัวกันเฉพาะกิจขนาดเล็กที่มีการพบปะพูดคุยเพื่อออกแถลงการณ์ในเรื่องที่กลุ่มเห็นว่าฝ่ายผู้มีอำนาจนั้นกระทำการไม่ชอบด้วยกฎหมาย หรือตามนโยบายที่ไม่สมเหตุสมผล อนึ่ง เขาเป็นคณะกรรมาธิการยกร่างรัฐธรรมนูญ พ.ศ. 2550
คมสัน โพธิ์คงเกิดเมื่อวันที่ 3 กรกฎาคม พ.ศ. 2508 มีวุฒิการศึกษา มัธยมศึกษาปีที่ 5 (มศ.5 รุ่นสุดท้าย) โรงเรียนมัธยมวัดเบญจมบพิตร นิติศาสตร์บัณฑิต มหาวิทยาลัยรามคำแหง นิติศาสตรมหาบัณฑิต จุฬาลงกรณมหาวิทยาลัย ปัจจุบันเป็นอาจารย์ประจำ คณะนิติศาสตร์ มหาวิทยาลัยรังสิต เคยเป็นรองอธิการบดีและอาจารย์สาขาวิชานิติศาสตร์ มหาวิทยาลัยสุโขทัยธรรมาธิราช และมีตำแหน่งทางวิชาการหลายตำแหน่ง ส่วนงานอดิเรก คือ ยิงปืน และเลี้ยงสุนัข - เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)